
CMB a honra nos periodistanan deportivo 


Dono di Tierras Colombianas no sa mas 
kico haci, cu constante bishita indesea 



NO ta prome biaha, pero ayera mainta si e anti-socialnan tabata di remate. Ayera 
mainta, un biaha mas Tierras Colombianas a haya bishita di ladron, of choller, 
kendenan a drenta via di dak, y unabes den e negoshi, ta manera un “horcan” of 
un “tornado” a pasa, lagando un ravage. E dano haci ta mas grandi cu loke e anti- 
socialnan mes a bay cune. Un desaster nan a haci, bahando via di dak riba un mesa 
di biljart, kibra juke-box, etc. 

Sr. Ochoa, doho di Tierras Colombianas a bisa cu esaki no ta prome biaha, pero 
e biaha aki e dano ta mas grandi. Tin tur indicacion cu e trabao aki a ser haci pa 


Chito Dirksz, kende ta un bon conoci di polis caba, kende hunto cu Yoyo Antersijn 
lo a haci e trabao aki. Nan modus operandi ta conoci y nan a laga marca cu polis 
ta considera nan como sospechoso, unabes cu nan ta afo caba, despues di tabata 
sera.E problema di chollernan aki tin hende cansa y ya caba tin voz ta lanta pa 
tuma husticia den propio man, manera a sosode un biaha caba, unda a bin haya 
un choller mara na noordkust morto, laga aya tras, sin nunca a haya sa kende a 
haci e trabao aki. 

Si nada tuma lugar pa frena e abuso aki, sigur esey lo sosode. 

Kiebro, ladronisia, kico 
mas haci cu e chollernan 



AYERA Aruba a lanta cu un cantidad di kiebro y ladronisia, 
no solamente den Playa, pero tambe e.o. na varios cas na 
Washington, y Casibari. Un di e negoshinan cu a haya bishita 
indesea tabata Deal and Deal den Havenstraat, unda e anti- 
socialnan aki a drenta via di dak y a haci un desaster paden. 
Den e becindario, tur dia tin varios miembro di seguridad, 
pero e pregunta cu polis tabata haci ayera mainta tabata, 
unda e miembronan di seguridadnan aki tabata. Cu na un 
manera asina facil, ladronnnan por drenta un negoshi y horta 
na nan smaak. 


Despues di un entrada hudicial ayera madruga na Pos Chiquito 

A detene 2 ruman, relaciona cu 
pasamento di droga den KIA 

Tin un cuidador di preso deteni caba 


SIN mucho publicidad, pa no 
stroba e investigacion, Land- 
srecherche a bin ta traha riba 
un situacion cu tin na Instituto 
Corecional Nobo (KIA), unda 
tin cierto iregularidad a bin ta 
tuma lugar, e.o. pasamento di 
droga, celular, y otro obhecto- 
nan den prison. 

Aigun dia pasa, Landsrecherche 
a detene un cuidador di preso, 
di inicialnan N.v.B., na su cas 
na Pos Chiquito, kende ta ser 
acusa di ta pasa e.o. droga, ce¬ 
lular p’e presonan den KIA. Un 
proceso cu for di basta tempo 
ta bin ta tumando lugar, contra 


di pago. 

E investigacion a sigui y tabata 
ayera mainta, cu asistencia di 
Huez Comisario y Fiscal, a di- 
cidi di haci un entrada hudicial 
ayera mainta na otro cas na 
Pos Chiquito. Den e accion aki, 
a keda deteni, otro cuidador 
di preso, O.H., sospecha di a 
comete mesun delito. Tambe 
autoridadnan hudicial a de¬ 
tene su ruman, J.H., kende ta 
un bon conoci di polis como 
un traficante di droga. Varios 
articulo den ambos cas a keda 
confisca. 

E cuidadornan di preso, cu e 


proceso di pasamento di droga, 
celular y tur loke un preso kier, 
tabata wordo haci contra pago. 
Loke cu ta violacion di ley pa 
ta un ambtenaar honesto. Di 
acuerdo cu informacion cu 
AWEMainta a haya, no ta exclui 
cu tin mas hende lo por wordo 
deteni den proximo dianan. 

E pasamento di droga y celular, 
no ta prome biaha y constante- 
mente ta haya droga y celular 
den KIA, y semper e pregunta 
tabata, con esaki ta posibel? E 
unico forma ta dor di un trabao 
interno, y dicho hecho, cu awe 
tin 2 cuidador di preso deteni. 


Despues di a haci un peticion na Huez Comisario 

A laga 2 di e 4 detenidonan sospechoso 
den malversacion na Arubus den libertad 


P.H. y W.R., dos sospechoso den e caso di malver¬ 
sacion na Arubus, a ser laga den libertad diamars 
ultimo, despues cu un peticion a ser haci na Huez 
Comisario. Nan ta keda como sospechoso y di 
acuerdo cu informacion cu AWEMainta a haya 
ta, cu a laga P.H. y W.R. den libertad, pero bao di 
condicion, y nan mester keda disponibel pa Min- 
isterio Publico na bienestar di e investigacion. 


Manera ta conoci, te cu diamars, e cantidad di 
personanan deteni tabata 4. Denuncia di e mal¬ 
versacion aki a ser haci dor di Director di Arubus, 
despues di a constata e iregularidad aki. Tin di 
nan a keda deteni na pia si trabao. 

Maske cu awor Huez Comisario a laga 2 di nan 
den libertad, Landsrecherche ta sigui cu su in¬ 
vestigacion. 


Buscando un di e cadaver, pero no a haya nada 



DESPUES di a haya 2 cadaver na Boca Wariruri y cu segun informacionnan extraoficial, cu lo 
mester tin mas hende cu lo a intenta di yega Aruba ilegalmente, a pone cu ayera mainta, varios 
unidad di polis a haci un recorrido na costa norte di Aruba, pero sin por a haya un alma.Te ayera, 
ningun hende a bin reclama e curpanan haya, y lo no keda Gobierno otro, cu dera nan. E hendenan 
aki no ta di Bonaire ni di Corsow, ya cu na n’e islanan bisina, tampoco a drenta informacion di por 
tin hende perdi. Conclusion ta, cu e dos personanan aki a bira victima di kier a drenta Aruba ilegal¬ 
mente of kier a landa trece droga tera, pero a haya nan mes den laman bruto cu e consecuencia ya 
conoci. Tampoco ta ser exclui cu nan por a ser benta for di un barco, unda nan a ser descubri como 
polizonte, manera tin capitan sa haci. 



Choller cu celular 
cu no ta di dje 


AYERA madruga, un patruya policial, coriendo den Avenida 
Alo Tromp, a mira un choller cu un celular basta nobo. Polis 
ta sospecha cu esaki ta producto di un robo. A bay serca e 
persona aki, kende ta insisti cu e celular ta di dje. Ora cu a 
puntr’e si e por menciona un nomber den e address-book, e 
no por a haci esaki. Loke nifica, cu el a horta e celular, pero 
manera sa sosode, e no ta corda mas for di unda. Polis a bay 
cu e celular. 

Awe Edwin Duijneveld lo presenta dilanti Huez Comisario 

Tin dudanan grandi cu no lo tin algo mas tras di detencion di e abogado aki 



AWE abogado Edwin Duij¬ 
neveld mester presenta dilanti 
Huez Comisario pa wak si ta 
prolonga of no su detencion. 
AWEMainta por a compronde 
cu den caso di prolongacion 
di detencion, inmediatamente 
lo lanta un kortgeding contra 
di esaki. 

Desde cu e noticia a drenta cu 
mr. Duijneveld a keda deteni, 
ta masha hopi comentario y du¬ 
danan a cuminsa bin dilanti. 

Segun Ministerio Publico, 
den cuadro di e investigacion 
di caso Domino, den cual e 
comerciante Luis Mansur ta 
wordo sospecha di complici- 
dad den e negoshi di droga y 
di ta encabeza un organizacion 
criminal, a lanta e sospecho cu 
Luis Mansur, kende na 2002 a 
wordo declara personalmente 
bancarota y despues na 2005 a 
wordo declara comercialmente 
bancarota, a usa fondonan pa 
financiamento di su negoshi 
di droga. 

Fondonan di cual e lo no tabata 
por a dispone mas, mirando e 


dos faillissementnan. 

For di resultadonan di inves¬ 
tigacion den e investigacion 
Domino a sali cu e abogado, 
cu awor ta sospechoso, tabata 
fungi como “e homber finan¬ 
ciero” di Luis Mansur. Dia cu 
nan a detene Luis Mansur, ya 
caba Ministerio Publico y Huez 
Comisario a haci un entrada 
hudicial den oficina di abogado 
mr. Edwin Duijneveld, unda 
mas bien a confisca un cantidad 
di documento, pero no a keda 
deteni. 

Den e cuadro ey, segun Minis¬ 
terio Publico a surgi e sospecho 
cu Edwin Duijneveld a laga dis- 
parce placa cu tabata pertenece 
na Luis Mansur, kende ta ban¬ 
carota, of a tene e placa aki 
pafor di e faillissement. 

Strano di e caso aki ta cu despues 
cu ya pa basta luna a bin ta aten- 
diendo cu e caso Domino, ta 
awor di ripiente a dicidi di de¬ 
tene mr. Duijneveld. E pregunta 
aki ta bin dicon awor? Mas 
ainda teniendo na cuenta cu e 
abogado no tin nada di håber 


directamente cu e caso. 

Loke Duijneveld a haci den 
pasado cu Luis Mansur, sea 
cu e sospecho ta berdad of no, 
no ta un practica desconoci na 
Aruba. 

Aki por menciona cu den pasa¬ 
do un comerciante a declara su 
compania bancarota y despues 
via e curator el a cumpre atrobe, 
pero e biaha aki kedando como 
unico dono, es decir, el a de- 
shaci den un forma ‘legal’ di e 
otro accionistanan. 

Mirando e situacion aki y cor- 
dando cu tempo cu abogado 
mr. Edwin Duijneveld a defende 
Sindicatonan den Accion dilanti 
mesa berde diferente biaha 
tempo di welga, abogado mr. 
Hendrik Croes a nenga di dune 
man y a hasta menaze bisando: 
‘Mi no a caba cu bo ainda’, ta 
trece hopi duda den e proceso 
aki. 

Detencion di mr. Duijneveld no 
lo ta otro forma di persecusion 
politico, di cual hopi hende na 
Aruba ta sufriendo caba? 
AWEMainta ta spera cu Min¬ 
isterio Publico e biaha aki no 


sucumbi na presionnan politico 
y en berdad haci su trabao man¬ 
era debe ser y no cu manera a 
pasa den caso di Fondo Desa- 


royo Nobo, traha bao presion 
di mr. Hendrik Croes, manera 
a sali na cla den tratamento di 
e casonan aki. 


Cu prueba di su retiro 

Prome Minister Nel Oduber ta nenga cu su 
ruman muher ta keda traha na Cas di Aruba 


RELACIONA cu e publicacion 
den AWEMainta dia 17 ultimo, 
unda a ser cuestiona cu Gobi- 
erno no a regia pensioen di e 
empleadonan di Cas di Aruba, 
cu excepcion di ruman muher 
di Prome Minister, ayera Nel 


Oduber a manda copia di un 
landsbesluit, fecha dia 28 di 
mei 2008, cu e proposicion pa 
duna Mirtha Filomena Oduber, 
ruman di Prome Minister retiro 
dia 10 di juli awor, como el a 
alcansa e edad di 60 ana.Cu 


esaki Prome Minister Nel Odu¬ 
ber ta mustra cu e informe no ta 
corecto. Segun Premier Oduber, 
su ruman muher, pero ningun 
otro empleado tin pensioen, 
confirmando asina e noticia, 
y Nel Oduber ta bisa, cu lam- 


entablemente esaki no a keda 
regia p’e empleadonan di Cas di 
Aruba.Tampoco e empleadonan 
di Cas di Aruba no por cobra 
pensioen di behez na Hulanda, 
pasobra na Hulanda ta cuminsa 
paga pensioen na edad di 65 


ana.Tampoco e empleadonan 
aki por cobra nan pensioen na 
Aruba, pasobra e no ta regia 
aki tampoco, pasobra nan no 
ta biba aki, Prome Minister Nel 
Oduber a finalisa su reaccion 
riba e articulo di AWEMainta. 

Bin cu cooperativa pa 
baha prijs di cuminda 
no ta un solucion 


GOBIERNO na diferente ocasion a yega di menciona e intencion 
di bin cu un cooperativa bisando cu asina lo por tin un mihor prijs 
di cuminda na Aruba. 

Relaciona cu esaki a puntra Hubert Dirksz, vocero di e wholesal- 
ers na Aruba su opinion riba esaki. 

E ta considera cu esaki no lo bai traha. E ta bisa esaki pasobra 
tarea di Gobierno no ta pa negocia, esaki ta un tarea pa e negoci- 
antenan. Den pasado a yega di purba un cooperativa den pasado, 
pero e no a logra. 

Hubert Dirksz ta spera cu hendenan no lo kere cu si bin cu un 
cooperativa of un inkoopcentrale prijsnan di cuminda lo baha, 
pasobra esaki no lo ta e caso ya cu ta trata di un problema inter- 
nacional. Aruba ta un pais chikito cu ta depende 100% di loke 
ta pasa pafor y si pafor tin problema, esaki mester wordo resolvi 
pafor y no aki. 



Problema di aumento di prijs di cuminda ta uno mundial 
y ta dificil pa haya un solucion local 

Sector priva y Gobierno mester wak con por yuda esnan di menos recurso 


DEN entrevista cu Hubert Dirk¬ 
sz, gerente di Compra y ambe 
vocero di wholesalers na Aruba 
el a comenta riba e aumento di 
prijs di cuminda. 

El a duna di conoce cu Gobierno 
a mandanan un carta bisando 
cu prijs di cuminda ta subiendo 
asina halto cu kier bin cu un 
solucion. Solucion cu Gobierno 
tabatin den mente ta pa pone 
control di prijs riba producto- 
nan di prome necesidad manera 
beleg, lechiy aroz. 

E wholesalers no ta kere cu 
esaki ta e solucion pasobra e ora 
lo haya escasez, prijsnan no lo 
baha y lo haya companianan cu 
lo sera, pasobra no por biba cu 
e margen di ganashi chikito cu 
Gobierno lo tabata kier pa nan 


biba cune. 

Dirksz ta bisa cu esaki no kier¬ 
men cu nan no ta comparti e 
problema cu e minister ta mira 
y cu pueblo tin. Asina a pidi e 
minister un reunion y den esaki 
e minister a expresa claramente 
cu mester bin cu un solucion pa 
cu esaki. 

Hubert Dirksz ta bisa cu nan 
kier bin cu un solucion, pero e 
problema mas grandi ta cu si tin 
un problema internacional nan 
no por bai resolve esaki local- 
mente, pero a priminti minister 
cu lo sinta hunto cu otronan pa 
wak con por yega na un solu¬ 
cion parcial pa e problema aki, 
ya cu ta trata un biaha mas di un 
problema internacional. 
Comentado riba e porcentage 


cu Gobierno a pone den su car¬ 
ta, vocero di Wholesalers a in- 
dica cu a pone 9% pa belegnan 
y 15% pa productonan frozen, 
cual ta porcentagenan ridiculo 
cu nan no lo por biba cune. Aki 
e ta menciona cu mirando con 
prijs di coriente a subi, pa pone 
un freezer drai, esaki ta costa 
masha hopi placa mes na cori¬ 
ente. Si lo a bin cu e medida aki, 
Aruba lo a conoce un escasez di 
varios producto. 

Mas aleu Dirksz a bisa cu mi¬ 
rando cu e prijs di cuminda ta 
afecta specialmente esnan di 
menos recurso, sector priva y 
Gobierno mester sinta hunto 
pa wak con por yudanan, paso¬ 
bra nan ta un segmento basta 
grandi na Aruba. 


Conseho pa desaroyo teritorial a keda institui 

E lo mester asesora minister tocante desaroyo teritorial, su maneho y implementacion 



MINISTER di Infrastrucura, 
Marisol Lopez-Tromp den con- 
ferencia di prensa a elabora 
riba leynan di desaroyo terito¬ 
rial. Despues cu Parlamento 
a aproba e landsverordening 
ruimtelijke ontwikkeling esaki 
a drenta na vigor na october 
2006 y Gobierno ta trahando 
duro pa implemente segun Lo¬ 
pez-Tromp, pasobra di e forma 
aki por bin cu un maneho pa 
stimula desaroyo duradero di 
nos pais na bienestar di henter 
nos comunidad y asina hisa e 
calidad di bida pa tur ciudadano 
na Aruba. 

E ley ta stipula cu mester tin un 
conseho pa desaroyo teritorial, 


cu ta un organo di consulta pa 
sectornan di comunidad haya 
participacion den e maneho pa 
desaroyo teritorial. Tarea di e 
organo aki ta pa asesora e min¬ 
ister tocante e desaroyo terito¬ 
rial di Aruba, e maneho y su 
implementacion. Constelacion 
y forma di traha di e conseho a 
keda stipula cu un decreto gu- 
bernamental. Na mes momento 
a apunta e organizacionnan 
di comunidad cu ta propone e 
miembronan di e conseho aki. 
Esaki ta consisti di 7 miembro 
proponi pa e siguiente orga¬ 
nizacionnan: ATIA, AHATA di 
sector economico; ADIA y FA- 
NAPA di sector fisico espacial; 


y FCCA, SEPPA y Universidad 
di Aruba di secotr social. 

Ayera a institui e conseho pa 
desaroyo teritorial y asina Min¬ 
ister Marisol Lopez-Tromp a 
haci entrega di e decretonan 
ministerial na e miembronan 
nobo cu ta Sra. Marianne Have- 
laar, representando ATIA; Sra. 
Sanju Luidens-Daryanani, 
representando AHATA; Sr. 
Iron Matthew representando 
ADIA; Sr. RamseyAcosta repre¬ 
sentando FANAPA; Sra. Jeanine 
Croes representando FCCA; 
Sra. Glenda Giel representando 
SEPPA; y Sra. Lydia Emerencia 
representando Universidad di 
Aruba. 

Parlamentario Monica Kock 

Debe di studiantenan na Hulanda na 
final mester wordo converti na florin 


E cambio di e euro pa florin 
ta crea un situacion financiero 
dificil pa nos studiantenan na 
Hulanda, y pa e studiantenan cu 
a caba y ta bin bek Aruba. Ora 
e studiante caba cu su estudio 
y bolbe Aruba bek, e mester 
bay paga e debe na Hulanda 


bek. E debe aki ta den Euro. 
Mirando e situacion actual, 
esaki ta pone cu e debe ta casi 3 
bes mas grandi na Aruba. Basta 
studiante gradua awor ta keda 
Hulanda pa por paga e debe bek 
pa evita e situacion menciona, 
Monica Kock ta indica. 


Na Arubahuis e punto aki a 
wordo discuti ampliamente. 
Riba diamars Minister di Ense- 
nansa tabata den e reunion di 
POK y naturlamente e prob¬ 
lema aki a bin dilanti. Minister 
Plaskerk a informa Aruba cu e 
lo atende e problema aki. 

MPA ta di opinion cu ora e stu¬ 
diante gradua mester converti 
e debe na florin y fiha e debe 
e momento ey. E ora cambio di 
Euro pa florin no tin su efecto 
riba e debe, esaki lo no bira 
manera un bloki na e pia di e 
studiante. 

Cu e solucion aki lo evita cu nos 
Arubianonan lo keda Hulanda. 
E solucion di MPA lo no afecta 
Hulanda pasobra e cantidad di 
studiante Arubano cu ta ricibi 
e financiamento di Hulanda ta 
minimal compara cu e cantidad 
di studiantenan di Hulanda. 
Finalizando Monica Kock ta 
bisa cu MPA semper ta busca 
solucion den bienestar di nos 
pueblo na Aruba y na Hulanda. 
MPA kier pa tur su studiantenan 
regresa Aruba bek pa asina 
yuda nos pais progresa. Ta tarea 
di gobierno pa atende e prob¬ 
lema aki, solucione pasobra 
nos mester trahador, y si nos tin 
Arubianonan studia, gobierno 
di Aruba tin cu haci todo por 
todo pa nan regresa bek. 

ORANJESTAD 

ARUBA 


RBTT Bank su Super Savings Account ta un cuenta di spar incomparabel. 
Probecha di un super interes di te cu 4.75% calcula riba bo suma diario! 
Mas halto e suma, mas halto e interes. Comproba pa bo mes! 


Habri bo RBTT Super Savings Account** awe mes y probecha bo tambe 
di e super interes y ademas ricibi 2,500 Fun Miles. 


Pa mas informacion bishita un di nos oficinanan of 
RBTT Service Line na 588.01.01. 


Pa sumanan riba AWG 500,000 RBTT Bank ta ofreceTime Deposit atractivo. 
Deposito minimo di AWG 15,000 pa habri e cuenta. 


BANK 


BO CAMINDA PA FUTURO 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 


Super interes...riba bo Super Savings 


RBTT 


Suma den AWG 

Interes anual 

15,000 - 50,000 

4.00% 

50,000 - 500,000* 

4.75% 



HOTLINE 

733-8477 

Digicel 

Spera Mas. Hanja Mas. 

Holor di riool ta core cu hende for di Caya Grandi 

A pesar di tremendo esfuerzo di MAMBO pa trese bida bek 


DIASABRA pasa por a mira atrobe 
un tremendo esfuerzo di MAMBO 
pa trese nos hendenan den Caya 
Grandi atrobe. Por a mira activi- 
dadnan pa mucha y grandi cu Dino 
Jump, personahenan di Seasame 
Street, gruponan musical y hasta 
Tai Chi. 

Esaki sigur ta haci di e ambiente pa 
busca regalo of djies pa pasa un rato 
agradabel den Caya uno mas ame- 


no.Ta tristo pa mira con un orga- 
nizacion ta trahando duro pa trese 
bida bek den centro di Oranjestad, 
pero di otro banda e holor stinki di 
awa di riool ta core cu hende. No 
solamente esey, varios caminda 
por a wak plasnan di awa sushi cu 
tabata core cu hende. 

Papiando cu aigun comerciante 
den caya, nan a duna di conoce cu 
esaki tin nan preocupacion y cu 


varios biaha nan ta yama DOW pa 
busca un solucion, pero ta parse cu 
e problema aki no tin atencion di e 
departamento di Gobierno aki. 

E comerciantenan y dononan di 
edificio a comenta cu ya caba e 
situacion ta basta preta mirando 
cu tin diferente shopping malls a 
habri y ta habriendo caminda cu 
tin diferente actividad pa e clien- 
tenan y ademas ta mas serca di e 


turistanan. Nan ta contento cu e es- 
fuerzonan cu MAMBO ta haciendo 
pa purba trese bida bek den Caya, 
pero di otro banda por mira con e 
holor stinki ta core cu hende. 

E personanan cu ta bai den Caya 
awendia ta bai busca loke nan 
mester y ta bai tambe, nan no ta 
keda cana rond y mucho menos bai 
window shopping, cual tabata algo 
cu antes tabata wordo haci masha 


hopi mes. 

Awor Caya no tin solamente e 
problematica di choller cu a core 
cu varios negoshi y a laga esunnan 
cu a keda pone rolluiken pa evita 
tanto ladronicia, pero awor tin e 
holor stinki tambe. 

Si e situacion aki sigui asina, Caya 
Grandi ta parse di ta destina na 
desaparece! 


Carmelita Haynes 

Situacion en berdad ta hopi serio pa nos studiantenan na Hulanda 


CARMELITA Haynes, parlamenta- 
rio di AVP durante conferencia di 
prensa di e partido berde a elabora 
riba e problema serio cu tin serca 
nos studiantenan na Hulanda. 

E ta comenta cu hopi biaha ta bisa 
cu nos studiantenan no ta bolbe, cu 
nan no ta pasa nan promer ana, of 
cu nan ta cambia nan estudio pa- 


sobra cos ta dificil, y esaki no ta un 
mentira, segun Haynes, cosnan ta 
hopi dificil pa nos studiantenan. 

Un di e problemanan mas serio ta 
e problema economico. Studian¬ 
tenan na Hulanda ta haya IB y un 
compensacion chikito di Gobierno 
di Aruba pa paga nan seguro y paga 


scol. E IB ta pa nan biba cune, y 
esaki no a subi. Mientras tanto prijs 
di huur a subi, prijs di awa y cori- 
ente a subi y esaki pasobra e Euro 
a subi. Es decir, si antes mayornan 
tabata manda nan yiunan 500 flo- 
rin pa luna pa nan por sobrevivi, 
awe esaki apenas ta yega 200 Euro 
cu no ta yega y e studiantenan ta 


sufriendo pa motibo di esey. 

Tin studiantenan na Hulanda cu ta 
dicidi di pone nan estudio on hold 
pa un tempo y asina ta bai traha 
pa spaar un tiki y por continua nan 
estudio despues, otronan ta dicidi 
di bolbe Aruba y wak kico nan por 
studia aki mes, mientras cu otronan 
ta bai Merca, pero na e ultimo aki 


nan ta haya e mesun problema. 
Carmelita Haynes a indica cu den 
e comision di ensenansa di Parla¬ 
mento a pidi pa haci un estudio di 
loke ta pasando mirando cu ta trata 
di nos profesionalnan di futuro. E 
ta considera cu mester inverti den 
nan. Mester wak kico ta e posibel 
solucionnan. 


Drs. Andy Lee di Plataforma di Ensenansa di partido A.V.P ta senala: 

“Formacion di nos maestronan na IPA: Un situacion preocupante 
segun NOP di Minister Marisol Lopez-Tromp” 


NA Aruba tin un cantidad di casi 
1400 maestronan ta trahando na 
e 80 diferente scolnan cu nos isla 
conoce. Di e cantidad aki di mae¬ 
stronan, un total di 39 tin un edad 
riba 60 ana, pues ta trahando mien¬ 
tras cu mester ta gozando di pen¬ 
sion. Esaki claramente ta refleha 
e preta cu ta exisiti na maestronan 
cualifica pa duna les. Te cu 2011, 
lo mester reemplaza un cantidad 
di 120 maestro kendenan lo baha 
cu pension, mientras cu pa 2016 
tin un cantidad di 256 maestro 
mas cu tambe lo baha cu pension. 
Pues, pa 2016 lo mester reemplaza 
30 porciento di nos maestronan, 
kendenan lo ta bahando cu pension 
den e proximo 8 ananan, Andy Lee 
ta indica. 

Pa formacion di maestronan a 
encarga Instituto Pedagogico Ar- 
ubano (IPA). Den 2006 IPA a gasta 
un suma di alrededor di Afl. 9 min 
pa formacion di maestronan, mien¬ 
tras pa 2008 un suma di alrededor 
di Afl. 10 min a ser presupuesta pa 
IPA por cumpli cu su encargo. Pa 
por cumpli cu e demanda pa mae¬ 


stronan, e expectativa pa futuro ta 
cu lo mester inverti mas ainda. Den 
ensenansa na Aruba IPA ta hunga 
un rol central: e instituto aki ta 
forma e maestro kende - pa hopi 
ana despues - ta esun cu na pia di 
trabou finalmente ta determina e 
calidad di nos ensenansa. Imple- 
mentacion di cualkier maneho pa 
eleva calidad di nos ensenansa ta 
den man di e maestro para dilanti 
di klas. 

Ta sumamente preocupante pa lesa 
den e Nationaal Onderwijs Plan 
(NOP) di Minister Marisol Lopez- 
Tromp e percepcion cu ta biba den 
nos comunidad di IPA. En general, 
tin un percepcion negativo di e cali¬ 
dad y eficiencia interno y externo di 
e instituto aki. E percepcion di un 
calidad cuestionable, segun e NOP 
di Minister Lopez-Tromp, ta cubri e 
siguiente areanan: 

Falta di profesionalismo y interes 
bou di e docentenan 
Falta di rigor den e curiculo y den 
e proceso di evaluacion 
E enfoque di e instituto no ta dirihi 
riba e studiante 


Liderazgo hopi zwak 
Practica di maneho financiero y di 
personal cu ta cuestionable 
Ta parse cu studiantenan na IPA 
gran parti di tempo ta pasa den con- 
fucion y no ta haya e guia necesario 
pa desaroya nan potencial. Scolnan 
ni mayornan di studiantenan di 
IPA ta conforme cu e calidad di e 
graduadonan di IPA, segun e NOP 
di Minister Lopez-Tromp. 
Percepcion no necesariamente 
mester refleha realidad. Pero na 
momento cu e clientenan principal 
di IPA, esta e scolnan cu ta duna 
trabou na graduadonan di IPA, ta 
vocifera nan duda den e nivel di e 
graduadonan, mester tuma e situa¬ 
cion hopi na serio. Inversionnan 
halto den ensenansa ta necesario 
y ta prioridad pa nos por cumpli cu 
nos economia dirihi riba servicio. 
Pero, esaki no ta kita afor cu mester 
exigi rendimento di e inversion. 
Mas aun, ora cu situacion financie¬ 
ro di gobierno ta preta, manera cu 
a para bira den e ultimo 5 ananan, 
lo mester sa di maximalisa uso di 
e fondonan publico di Pais Aruba, 


pero sigur den beneficio di e mucha 
Arubiano cu tin derecho riba un 
bon educacion. 

E NOP mes ta indica cu ta vital pa 
e filosofia y practica educacional di 
IPA ta den lina cu e enfoque dirihi 
riba e studiante, y pa cu e cultura 
di e organizacion y e maneho sigui 
practicanan claro di responsabi- 
lisacion. Alaves ta boga pa un 
evaluacion inmediato di IPA, pa 
recomenda cambionan structural 
y den organizacion, pa garantisa 
e nivel y calidad di e maestro na 
Aruba. 

E promer yama pa garantisa e nivel 
y calidad di nos maestronan ta e 
minister responsable. Pero, consid- 
erando cu desde augustus 2007 el 
a sa di tene e NOP scondi - e NOP 
ainda no a ser presenta na Staten no 
obstante diferente peticion, y pues 
oficialmente no ta publico - ta trece 
duda den e seriedad cu Minister 
Tromp ta duna na nos ensenansa. 
Ya caba ta bisto cu e minister lo 
trata di sigui pospone accionan 
y decisionnan mas tanto posibel, 
pa asina e por laba man y pasa e 


responsabilidad di implementacion 
di NOP, mescos cu e caso di leer- 
plicht, riba e siguiente Minister di 
Ensenansa. 

Den Parlamento fraccion di AVP lo 
sigui desplega e trabou di control 
y lo sigui exigi di e minister pa e 
delinea en concreto e pasonan cu 
mester tuma pa soluciona e prob¬ 
lema na IPA, y percura pa esakinan 
keda implementa. Gobierno tin un 
compromiso cu hobennan na Aruba 
pa ofrece e mihor oportunidad pa 
nan por desaroya nan mes, medi¬ 
ante educacion, como individuo y 
ciudadano. E compromiso aki no 
mester ta solamente den palabra, 
pero primordialmente den accion. 
Y ta juist den e parti di accion Min¬ 
ister Lopez-Tromp ainda mester 
prueba su mes. Considerando e 
inversion cuantioso cu tin den ense¬ 
nansa, y particularmente den IPA, 
ta bon pa e otro actornan respons¬ 
able pa calidad di nos maestronan, 
esta Directie Onderwijs, Inspectie y 
e directie di IPA, cuminsa saca nan 
propio conclusionnan for di e NOP, 
Andy Lee a duna di conoce. 

Accidente ayera mainta tempran 

na Savaneta 



AYERA diarazon mainta pa 
mas of menos 6.30 na altura di 
Domino’s Piza un chofer di un 
pick-up lo mester a pega sono y 
asina a bay dal den un colecto- 
truck di Serlimar. 

Segun e chofer e lo a pega sono 
tras di stuur. No tabatin herido, 
pero si hopi dano material. 

Reunion cu representantenan 
di aerolinea 

Pronosticonan positivo pa Aruba 




ATCA 2008 a cuminsa cu bon pia ja cu e representantenan di 
aerolinea a informa cu e pronosticonan pa Aruba ta positivo. 
Aruba como destinacion turistico ta den e top 10 destinacion in- 
ternacional cu nan ta sirbi y/o bende y te ainda e pronosticonan 
pa e resto di2008 y winter 2008-2009 ta positivo. 

Dialuna atardi, ATC A a cuminsa cu reunionnan cu e representan¬ 
tenan kende nan a haci nan presentacion individual den cual nan 
ta duna un update di nan compania, e posicion di Aruba y nan 
pronostico pa 2008 - 2009.Pa loke ta trata aerolinea, aunke cu ta 
bai tin cambio den ekipo (avion) y aigun variacion den e cantidad 
di vuelonan pa temporada, niun aerolinea presente a menciona cu 
nan lo cancela vuelo pa Aruba, y esey ta un bon noticia. 
Naturalmente tur aerolinea ta sufriendo cu e prijs constante di 
petroleo y nan ta cortando gastonan extra, niun no tin pensa di 
cancela vuelonan. Al contrario, tin mencion cu Aruba lo por haja 
un vuelo adicional for di Merca.E aerolineanan, United Airlines, 
Delta y Continental, presente a keda satisfecho cu nan loadfactor 
di 2007 y tambe pa e prome lunanan di 2008. Ainda e mercado 
Noreste di Merca ta keda e region mas importante pa loke ta 
turista pa Aruba. 

Dialuna anochi, Renaissance Aruba Resort a funcgi como an- 
fitrion ofreciendo e participantenan di ATCA un agasajo riba nan 
pooldeck al estilo lounge. 

Akinan por a nota presencia di ehecutivonan local den indus¬ 
tria turistico manera AHATA, ATA ,AAA y Minister di Turismo 
estrechando lazonan amistoso y profesional cu e Partnernan di 
Merca. 

Na Westin Aruba Resort 

Delegadonan di ATCA a atende seminario durante desayuno 


ANNUAL Tourism Conference of Aruba - ATCA - a cuminsa e si¬ 
man aki, cu e socionan di turismo di Aruba ricibiendo mayorista, 
operador di tour, y aerolineanan di Norrte America na Aruba. E 
evento anual ta duna e profesionalnan di turismo e ultimo infor- 
macionnan riba e producto turistico di Aruba. 

Diamars mainta, como 75 huesped a topa pa disfruta di un de¬ 
sayuno den Palm Beach Ballroom di Westin Aruba Resort. E 
ekipo culinario di e hotel a prepara e tradicional omelet, cu a bai 
acompana pa sauseishi, speki, un variedad di pan, como tambe 
buritonan di desayuno yena cu spinaca y tomati, y pa no lubida 
e pastechi Arubaino. Ademas e huespednan p[or a disfruta di e 
musica suave di nos famoso pianista Victor Camacho. 

Despues e huespednan tabata tin chance di socialisa y colecta in- 
formacion durante e Vitrina di Actividad, caminda companianan 
di actividad local a crea un mercado pa topa cu, y familiariza e 
profesionalnan di viahe cu nan producto. 

E mainta a termina den Grand Palm Beach Ballroom di Westin, 
caminda a tene un Asamblea General di ATCA. 

Hyatt Resort Aruba pa medio di su talentonan 

dunando comunidad bek 



DURANTE conferencia di 
prensa yama pa Hyatt Resort 
Aruba, gerente general di e ho¬ 
tel, Susan Santiago a duna un 
update di e iniciativa cu e hotel 
aki a bin cune: ‘Bo tambe por’. 
El a comenta cu el a sera conoci 
rapidamente cu e bunita inicia¬ 
tiva aki hopi liher, y cu esaki ta 
cuadra cu e filosofia di Hyatt, 
esta di duna comunidad bek. 
Mas aleu e gerente general 
ta indica cu e trahadornan di 
Hyatt ta hopi involucra cu e 
proyecto aki y esaki ta wordo 
haci durante nan tempo liber 
despues di oranan largo na pia 
di trabou. 

Muchanan ta e enfoke principal 
di e iniciativa aki mirando cu 
nan ta e futuro di nos isla, y 
Susan Santiago ta masha or- 


Cu e proyecto 'Bo tambe por’ 




guyoso di ta encabezando ‘Bo 
tambe por’. 

Martha, un di esnan involucra 
den e campana ‘Bo tambe por’ 
a indica cu durante e temporada 
di renovacion di hotel ana pasa 
a dicidi di bin cu algo pa duna 
comunidad bek. Asina a bin 
cu e proyecto aki cu ta dedica 
specialmente na nos hubentud, 
na nos muchanan. Idea ta pa 
introduci deporte y otro activi- 
dadnan na nos comunidad. A 
cuminsa cu bowling na februari, 
despues a apoya landadornan 
sincroniza y landamento. Ta bai 
cuminsa cu triatlon despues di 
vakantie grandi, tambe lo bin cu 
un duatlon y aquaton. E tresnan 
ey lo combinanan pa e much¬ 
anan por disfruta di e diferente 
areanan di esakinan. 


Despues di esaki lo tin un com- 
petencia escolar pa fubol. Mas 
dilanti idea ta pa haci un recital 
musical y pa expone aigun pin- 
tura. 

E siman aki ta cuminsa cu e 
evento di taekwondo caminda 
diabierna awor lo haci un clinic. 
Lo tin 6 diferente clinic na 6 
diferente lugarnan di deporte y 
distrito pa asina por yega na tur 
e muchanan pa nan por acudi y 
sina e deporte aki. 





Corsow 


PARLAMENTO di Aruba a 
bishita JellinekMentrum. Esaki 
ta un instituto cu ta trata tur 
sorto di adiccion. Adiccion di 
alcohol, droga, huma, wega 
di placa y wega di computer. E 
tratamento ta combina, es decir 
tratamento di adiccion combina 
cu tratamento psychiatrico. 
Aruba a ricibi un splicacion 
amplio con nan tratamento ta 
y kico adiccion ta. E sorpresa 
grandi tabata cu Jellinek a 
informa cu nan ta tratando di 


Parlamentario Monica Kock, MPA 


tumando accion pa combati adiccion 


Aruba atrobe para na banda 


institui un clinica na Corsow 
pa tratamento contra adic¬ 
cion. Esaki ta den cooperacion 
cu FMA, Brasami y Capriles 
Kliniek. 

Ya caba MPA a trece varios 
biaha dilanti cu na Corsow tin 
un maneho di 10 ana caba pa 
combati adiccion. Cu FMA ta 
atentiendo e situacion di nos 
adictonan ambulante y asina ta 
evita cu nan ta riba caya y causa 
destruccion y insiguridad. Te 
awo Minister Wever ta keda 


insisti cu e shelter ta e solucion, 
pero nos tur sa cu un shelter 
no ta soluciona e problema di 
adiccion. Pueblo ta wardando 
hopi tempo caba pa Minister 
tuma accion pa trece cambio 
y cuminsa combati adiccion. 
Lastima te awe Minister no ta 
compronde cu e problema aki 
ta sigui crese y cu esaki ta un 
malesa. 

Famianan di un ser keri no sa 
kico mas pa haci. No tin sufi- 
ciente facilidad na Aruba pa e 


problema di adicion. Unda nan 
ta manda nan yiu. Nos por ri- 
para cu na Corsow si e Minister 
ta tuma accion pa yuda e pueblo 
cu e malesa aki. E problema aki 
no ta dismuniu di su mes. E lo 
sigi crese y ta duna hopi sufrim- 
iento pa e famia. Pero tambe ta 
pone cu nos cuidadanonan no 
ta funciona optimal. 
Parlamentario Kock ta spera 
cu Minister Wever lo cuminsa 
tuma accion pa nos problem- 
anan di adiccion. 














































10 | Diahuebs 19 di Juni 2008 

AWEMcrinta 

BSP ta urgi pa accion comunitario 

Crimen y violencia ta sigui 
causa tristeza na Corsow 


WILLEMSTAD - Fundacion 
Ban Sembra Pas (BSP) tambe 
a tuma nota di e dos ultimo 
casonan di asesinato na Corsow, 
caminda den menos di un luna 
un comerciante den Punda y un 
otro comerciante den Penstraat 
a pérdé nan bida soketemente 
na man di criminalnan sin es- 
crupulo. 

E tristeza y sentido di insegu- 
ridad cu e asesinatonan aki y 
tur otro asesinato ta causa no 
solamente p’e sernan querf di 
e vfctimanan, pero tambe den 


comunidad ta profundo. 

E hecho cu Gobiérno so no por 
garantiså optimalmente segu- 
ridad di cuidadanonan, ta haci 
e situacion mas preocupante 
ainda, pasobra cada cuidadano 
y bishitante di Corsow ta core 
tur dia un riesgo real di bira 
victima di crimen y violencia. 
P’esey mes comunidad no mag 
keda indiferente, lagando vfc- 
timanan y nan sernan querf so 
den nan pena, mientras cu e 
malhechornan si ta fiesta y goza 
di nan actonan condenabel. 


Fundacion Ban Sembra Pas ta 
urgi pa mas pronto posibel sec- 
tornan gubernamental, empre- 
sarial, sindical, religioso, pren¬ 
sa, NGO-nan, organisacionnan 
di bario y otro gruponan social- 
cultural bini hunto pa papia 
riba lantamento di un “Organo 
Comunitario Permanente Con¬ 
tra Violencia”, cu mester tin 
como meta principal formulå y 
ehecutå accionnan comunitario 
cargå pa tur sector di comuni¬ 
dad pa combatf y prevem tur 
tipo di violencia na Corsow. 


T’asina ta castigå of laga: 

Dos hoben atracador y violador 
a hana 25 aha di castigo 


PHILIPSBURG - Huez mr. 
Rob Goossens diamars ultimo 
no a tene consideracion cu e 
promé dos hoben bandidonan 
cu durante varios luna aha paså 
a cometé un violento racha 
di atraco y violacion na Sint 
Maarten y a condenå e dos 
promé acusadonan na 25 ana 
di castigo di prison. 

Ta trata di Andrew Wilson y 
Vincent Hanley, kendenan a 
cometé un racha di atraco, 
kiebro y violacion den cas di 
hende, kiebro den tienda y atra¬ 
co riba restaurantnan Chines 
entre augustus y november di 
ana paså. 

Na tur 5 miembro di e gang 
mester a presentå dilanti Goos¬ 
sens diamars ultimo y mientras 
2 a hana castigo mesora, 3 lo 
tende nan suerte ayera. 

Wilson tin apenas 20 ana di 
edad y a hana un castigo di mås 
ana cu e tin na bida mientras cu 
Hanley a hana mes tanto castigo 
cu su edad ta, 25 ana. 

Dia 27 di mei ultimo Fiscal 
mr. Jan Bart Develing a pidi 


e castigo aki pe duo y Huez a 
dicta sentencia di acuerdo cu e 
demanda. 

Wilson a reconocé cu el a come¬ 
té un total di 23 crimen mien¬ 
tras cu Hanley a participå den 
20 crimen y lo despreciabel di 
nan crimennan tabata cu nan a 
violå dos mucha muhér Chines 
y un turista Mericano durante 
dos diferente atraco. 

Den un di e casonan, no me¬ 
nos cu 5 miembro di e gang a 
violå un di e mucha muhérnan 
Chines. 

E bandidonan hoben tabata me- 
naså nan victimanan cu arma di 
candela y machete, nan a bati 
nan y mara nan manera yuwana 
mientras cu nan tabata horta 
cos den nan cas. 

Huez a splica cu considerando 
seriedad di e crimennan, e 
mester a bai di acuerdo cu Fis¬ 
cal aunke cu e hecho cu un di 
nan no tabata completamente 
responsabel pa su hechonan 
debi na su inteligencia limitå, a 
pone cu e no a duna un castigo 
mas halto. 

Y aunke cu e otro a cometé sola¬ 


mente (sic!!) crimen, Huez mr. 
Goossens a duné mesun castigo 
cu su socio criminal Wilson, 
pasobra e tabatin karchi di cas¬ 
tigo caba y ta completamente 
responsabel pa su hechonan. 
Tres otro sospechoso cu tambe 
a bai tende nan castigo ayera a 
hana menos castigo. 

Rudolf Warno di 26 aha a hana 
45 luna di castigo di prison, 
siendo cu Fiscal a pidi 5 aha 
pe. 

Richard Smees di 27 aha, kende 
tambe a participå den e fiesta di 
violencia a hana 31 luna di cas¬ 
tigo di cual 12 ta condicional. 
Richard Smees tabata mas bien 
complice den e racha di crimen, 
pasobra e tabata tira bistå pe 
otronan y tabata tene contacto 
cu nan via telefon celular. 

Pe hecho cu Frankin Lake a tira 
atraco riba poco Chines dilanti 
un casino dia 12 di september 
aha paså, Huez a condené na 
33 luna di cual un aha condi¬ 
cional. 

Ayera aigun otro miembro di e 
gang lo tene nan castigo. 


Tur intento pa forma 
moketa contra 
criminalidad tabata hopi 
skuma 

WILLEMSTAD - Segun Fundacion Ban Sembra Pas, den 
pasado tabatin diferente intento riba iniciativa di Gobiérno 
pa yega na un organo comunitario pa atendé cu e problema 
di criminalidad, cu tin Corsow hopi aha caba den su gara. 
Tur e intentonan aki a resultå sinembargo den hopi skuma 
y tiki chuculati y tur a caba finalmente na aros cu coco, sin 
ningun hende tende nada mas di nan. 

Lo ta bon si gobernantenan tuma e iniciativa atrobe pa reac- 
tivå e intentonan di pasado, pero percura p’e biaha aki si yega 
na un organo comunitario permanente pa combatf y prevem 
criminalidad na Corsow, specialmente crimennan violento. 
Maske cu Gobiérno t’esun mas indicå pa tuma e iniciativa aki, 
e otro sectornan no por sinta keto warda riba Gobiérno. 

BSP ta bai vigilå cua sectornan di comunidat lo asumf nan 
responsabilidad pa accionå contra di crimen y violencia cu 
ta azotando comunidad di Corsow. 


Campana di firma pa baha 
Diputado na St. Maarten 

PHILIPSBURG - E ciudadano Christopher Emmanuel a cum- 
insa un campana pa baha Diputado Maria Buncamper-Mo- 
lanus. Emmanuel a splica cu su campana no ta politicamente 
inspirå sino cu ta un manifestacion di e hecho cu comunidad 
ta crecientemente preocupå pe consecuencianan di mal 
gobernacion.Manera ta conocf, Hulanda repetidamente a 
bisa cu Gobiérno di Sint Maarten no ta tumando e pasonan 
necesario pa practicå bon gobernacion y caba cu pråcticanan 
di mal gobernacion.Emmanuel ta pidiendo pa mas tanto 
hende posibel firma su peticion, pasobra si e Diputado keda 
den funcion, esey ta stroba bon gobernacion. 

Si e Diputado keda e ta pone mal ehémpel y manda e sehal 
robes indicando cu no tin castigo pa mal gobernacion. 

Dia e lista yena Emmanuel lo manda esaki pa Gobernador di 
Antia, Parlamento Hulandes y Parlamento Antiano. 


Scol di Musica Rufo Wever ta presenta: 

‘Brindis di Canto’ 

DIAMARS 1 di juli 2008 alumnonan di canto di docente Tica 
Giel lo trece nan concierto ‘Brindis di Canto’. E concierto ta 
tuma lugar na Cas di Cultura den sala di exhibicion y ta cum- 
insa 7:30 anochi.Den e concierto por scucha bunita cancion- 
nan den diferente estilo y idioma. E alumnonan lo presenta 
como solita of den coro. E anochi aki lo tin presentacion di Tica 
su coro hubenil forma pa su alumnonan. Scol di Musica Rufo 
Wever ta invita tur amante di canto pa e concierto aki. 
Entrada ta 10 florin pa adulto y 5 florin pa muchanan te cu 12 
aha. Carchinan di entrada ta obtenibel cerca administracion 
di Scol di Musica Rudgo Wever na Cas di Cultura piso ariba 
entre 2’or y 6’or di atardi. 

Preparacion ta ser haci pa Triangle 
Trust Inglaterra na Aruba 



RECIENTEMENTE tabatin un encuentro-reunion na Hadrei di Arte pa un evento cultural ‘inter- 
nacional workshop’: Triangle Trust Inglaterra na Aruba. 

Participantenan ta: Frank Croes, director di Hadrei d Arte, Angelo Tromp, representante di Directie 
Cultuur, Osaira Muyale directora di Fundacion Eterno, Elvis Lopez director di Atelier’89, Glenda 
Heyliger di SINFA, Renwick Heronimo director di Access Gallery, Ryan Oduber director di SVe TV, 
y Nelson Gonzalez director di San Nicolas TV. 

Awor cu 

MERCANCIA 
NOBO! 

Riba e gran dia.. 

Bishita nos pa 
escoge e mihor 
flus, dashi, 
camisa, carson 
y mucho mas 


Situa na Avenida Milo Croes 71 • Tel 5822303 

Habri di Dialuna pa Diasabra 9am-6pm 


Tur dia SETAR tin 
ganadornan durante 
e Eurocup 2008 



MANERA ta conoci ATV t’e canal cu ta cubri e Eurocup 
2008 totalmente y tin e sintonia ta total. SETAR como un di 
e patrosinadornan di Eurocup 2008 ta participando activa- 
mente hunto cu e otro sponsornan cu ajoin ATV e aha aki p’e 
tremendo competencia Europeo den futbol aki. 

Durante e seccion special cu yama Trix & Flix, Cadochi Kock ta 
lansa pregunta y e televidentenan amante di futbol por gana 
dor di manda e contesta na un telefon di SETAR via SMS na 
1515 y gana premionan hopi atractivo. 

E siguiente ganadornan a pasa busca nan premio “live” 
durante un di e recien transmisionnan cu a tuma lugar den 
edificio principal di SETAR: Sra. Maggie Lewis cu a laga su 3 
yiunan Ricardo, Sethy, y Gideon ricibi su premio p’e. Tambe 
sra. Croes cu a ricibi e premio pa sra. Carmen Jacopucci. Otro 
ganadornan cu a bin busca nan premio ta: Alexander Tromp, 
y Alonso Ayere den nomber di su mama Janina Gayoso. 
Riba e fotonan por mira momento cu e ganadornan a ricibi 
nan premionan for di man di representantenan di SETAR 
NV. 

Mas di 5.000 indocumentado procesa 



MAS di 5.000 indocumentado 
a worde procesa den Corte Fed¬ 
eral di Tucson desde cu e pro¬ 
grama “Streamline” a drenta na 
vigor. Asina Patruya di Frontera 
Sector Tucson a informa ayera. 
For di dia 14 di januari y te cu 
dia 10 di juni ultimo, 5.187 
indocumentado a worde sen- 
tencia bao di e programa cu ta 
establece sancionnan di te 180 
dia di prison na imigrantenan 
na frontera di Arizona, segun 
José Gonzålez, vocero di e 
agencia federal. 

Gobierno di Merca no a speci- 
fica e criterio uza pa deter¬ 
mina cual imigrantenan mester 
aparece dilanti un huez federal 
na Tucson. 

Gonzålez a indica cu actual- 
mente un promedio diario di 
75 imigrante indocumenta ta 
worde procesa bao “Stream¬ 
line”. 

Aunque e no a duna cifranan ex- 
acto riba nacionalidad di esnan 
procesa, e vocero a comenta 
cu mayoria ta imigrantenan 
di origen mexicano, aunque 
tambe a presenta casonan di 
indocumentadonan di paisnan 
centro americano. 

Den e sector Tucson, cu ta cubri 
90 por ciento di e frontera di 
Arizona, diariamente ta aresta 
un promedio di mil imigrante 
indocumenta. 

Operacion “Streamline” a 
worde severamente critica pa 
activistanan y defensornan di 


derechonan di imigrante. 

“E sistema uza pa enhuicia 
e personanan aki ta preocu- 
pante”, segun Bob Hirsch, de¬ 
fensor publico di Oficina di e 
condado Pima. 

Hirsch a cuestiona e hecho cu 
den un ora e imigrantenan ta 
worde procesa y sentencia, y 
cu hopi di nan tin oportunidad 
di papia cu nan abogado, sola- 
mente un par di minuut prome 
cu e huicio. 

“Como abogado mi por bisa cu 
bo no por haci mucho cos pa bo 
defendido ora na mes momento 
bo mester representa otro 20 
persona”, e’la bisa. 

Un di e mas fuerte opositor- 
nan di e programa ta Isabel 
Garcfa, abogado y directora 
di Coalicion di Derechonan 
Humano di Arizona, cu tur dia 
ta trata di ta presente den e ca¬ 
sonan di “Streamline” den Corte 
Federal di Tucson. 

“Operacion “Streamline” ta 


simplemente un medida ire- 
sponsabel, brutal y extremada- 
mente caro”, Garcfa a bisa. 
Frecuentemente e ta invita 
miembronan di comunidad y 
representante di otro gruponan 
pa ta testigo di e proceso legal. 
“Bo por mira e miedo riba cara 
di e personanan aki. Hopi di 
nan ainda ta sushi y yen di tera, 
di nan viahe via desierto”, e 
activista a bisa. 

Den sector Tucson ta ser spera 
cu e cantidad di arestonan lo 
sigui baha, a pesar di e retirada 
di e ultimo soldanan di Guardia 
Nacional programa pa juli. 

Por lo menos tres di e cuater 
estadonan cu frontera cu Méx- 
ico (California, New México y 
Arizona) a solicita Gobierno 
federal pa prolonga temporal¬ 
mente e presencia di tropanan 
te ora cu Patruya di Frontera 
conclui contratacion di oficial- 
nan nobo. 

Bush: matrimonio ‘ta entre un homber y un muher’ 



PRESIDENT mericano, 
George W. Bush ta sigui di opin¬ 
ion cu matrimonio ta e union 
entre un homber y un muher 
y e ta na favor di un cambio 
di Constitucion cu ta prohibi 
matrimonio homosexual, Cas 
Blanco a laga sa. 

Sin embargo, un vocero di Cas 
Blanco, Tony Fratto, a bisa cu 
Bush no tin intencion di haci 
campana pa un tal cambio 
asina, mientras cu decena di 
pareha candidata pa matrimo¬ 


nio a aglomera dilanti oficinan- 
an di registro civil na California, 
e dia despues cu e legalizacion 
di union homosexual a drenta 
na vigor na e Estado. 

Bush tin solamente siete luna 
mas den Cas Blanco. E adopcion 
di un tal cambio ya a fracasa 
den Congreso. 

“E posicion di e presdient den e 
asunto aki ta conoci; matrimo¬ 
nio, ta entre un homber y un 
muher”, Fratto a bisa. 

E posicion di Bush no a cambia 


ni pa e necesidad di un cambio 
di Constitucion, e’la agrega. 
Bush a haci un yamada pa un 
tal cambio na februari 2004, 
aigun siman despues cu husticia 
di e estado di Massachusetts a 
autoriza matrimonionan ho¬ 
mosexual. 

Pero, ora a puntre riba e even- 
tualidad cu Bush lo bolbe haci 
un esfuerzo pa un cambio, Fratt 
a contesta cu esey ta un asunto 
di estado di California. 



GM ta divorda di industria petrolero 



GENERAL Motors ta bisa 
“ayo” na gasolin. Interesa den 
futuro di su pafs, e compania a 
crea un campana di publicidad 
caminda e ta mustra su apoyo 


pa autonan ecologico y ta bisa 
e companianan petrolero danki 
pa e bon realcionnan cu nan 
tabata tin pa hopi aha. Pero 
no falta mucho pa gasolin lo ta 


algo di pasado. 

General Motors ta desea un 
futuro berde pa su hende y 
clientenan, y como parti di e 
inicio di cambio aki, e’la crea 
un comercial pa television 
cu lo worde presenta fin di e 
luna aki na Merca. Den e spot 
e compania ta mustra su gran 
interes pa stop di depende di 
combustibel di fosil, o sea “ayo 
na gasolin”. 

E spot a worde crea pa e agen¬ 
da di publicidad McCann-Er- 
ickson, den cual GM ta gradici 
e companianan petrolero pa e 
relacion cu nan tabata tin pa 
hopi aha, pero awor e era di 
autonan ecologico a cuminsa, 
e vinculo cu e combustibel fosil 
a yega na un fin. 

E campana ecologico do Gen¬ 
eral Motors lo worde comple- 
menta cu otro spotnan ecolog¬ 
ico di Chevrolet, como tambe 
un serie di anuncio durante e 


Weganan Olimpico, caminda 
nan lo promove e ultimo ad- 
elantonan tecnologico di e 
marca. 

“Nos ta spera cu e campana lo 
duna bon resultado, alza con- 


senshi den hende, y motiva nan 
pa cumpra autonan hibrido, 
diesel of di combustibel alter¬ 
nativo. E lo ta un bon ninicio 
di e era di autonan ecologico”, 
segun un funcionario di GM. 


SVb 

ANUNCIO 

SVb Banco di Seguro Social ta informa cu 
en coneccion cu actividad di trabou e departa- 
mentonan situa na Vondellaan, Oranjestad, 
Inning, Invordering y Deurwaarders 
lo ta sera pa publico riba 
Diabierna, 20 di juni 2008 durante henter dia. 
Sea asina bon di tuma bon nota di e anuncio aki. 

ir. Edwin M. Jacobs 
Director 

SVb Seguridad pa Aruba su Comunidad 

Nan ta reclama ayudo en vista di aumento di prijs di combustibel 



CENTENARES di agricultor, truck 
y taxista a blokea e camindanan di 
acceso pa Brussel na vispera di un 
reunion cumbre di Union Europeo, pa 
protesta contra e creciente prijsnan di 
combustibel. 

Convoynan di taxis y truck a blokea 
parti di e ‘ringweg’ di e Capital, creando 
caos den trafico. Polis a calcula cu ta- 
bata tin te mas o menos un mil truck, 
tractor y taxi congrega den centro di 
e ciudad. 

E manifestantenan - mescos cu recien 
demostracionnan na otro partinan di 
Europa y di mundo - ta sostene cu e 
prijsnan di combustibel ta atenta con¬ 
tra nan forma di bida. Nan ta reclama 
subsidio di gobiernonan di Union Eu- 
ropeo pa alivia e carga aki. 


Prijsnan mundial di petroleo a cuadru- 
plica den ultimo siete ana pa yega un 
record absoluto di 139,89 dolar pabari 
dialuna ultimo. 

E prijsnan tin consecuencia pa cos- 
tonan den henter economia di Bel- 
gica, obligando consumidornan pa 
paga mas pa alimento, combustibel 
y transporte, y ta afecta crecemento 
economico. 

“E situacion ta hopi, hopi dificil”, ta- 
bata comentario di e camionero Paul 
Delestiene di e sindicato di e ramo. 
“Diesel a aumenta cu 40%. Esaki tin 
un efecto enorme riba salario y ta 
hopi dificil pa cumpra vehiculo of 
mantene e personal. E ta resulta hopi, 
hopi caro”. 



Sobrevivientenan di matanza ta 
demanda ONU y Hulanda 


UN tribunal Hulandes ayera 
a tene un audiencia pa deter¬ 
mina si e sobrevivientenan di 
e masacre di Srebrenica na 
1995 por demanda Nacion- 
nan Uni (ONU) pa no impedi e 
matanza di miles di musulman 
bosnio. 

E Mamanan di Srebrenica, 
familiarnan di e homber y 
hobennan matå den un zona 
cu a worde declara sigur pa 
ONU, ta e voznan mas fuerte 
den un demanda civil cu ta 
busca compensacion di ONU 
y di estado Hulandes pa e 
peor matanza colectivo na 


Europa desde Segunda Guera 
Mundial. 

Serbionan a mata mas di 8.000 
musulman den un siman na 
juli 1995. Efectivonan Hulan¬ 
des cu tabata mantene paz, 
sorpreså pa e superioridad 
di e forzanan serbio, a para 
observa impotentemente con 
e victimanan tabata worde 
retira di nan custodia. Decena 
di miles di muher y mucha a 
worde expulsado. 

Huez Hans Hofhuis a bisa cu e 
audiencia lo concentra exclu- 
sivamente pa determina si e 
tribunal tin hurisdiccion den 
un caso relativo na Nacion- 


nan Uni, cu te awor a nenga 
di participa den e proceso cu 
a cuminsa na 2007. 

Allaart van Biankenstein, un 
abogado cu ta representa es¬ 
tado Hulandes, a argumenta 
cu e carta di ONU, ratifica 
pa tur miembro, ta concede 
ONU imunidad di proceso den 
tribunalnan nacional. 

Tur excepcion lo tin “con- 
secuencianan profundo pa 
misionnan futuro di paz na 
cualkier parti di mundo”, 
a carta a laga sa na e tres 
hueznan di e tribunal di dis- 
tricto di Den Haag. 

TV cubano ta pasa promer video di 

Castro den cinco luna 



TELEVISION estatal cubano, 
diamars ultimo, a transmiti e 
prome imagennan di ex presi- 
dent Fidel Castro den cinco 
luna, ricibiendo bishta di su 
aliado, e mandatario venezo- 
lano, Hugo Chåvez. 

Den e video cortico, Castro 
ainda tabata mustra flaco, 
pero conversando animada- 
mente. 

Contrario na e imagennan 
anterior caminda e tabata 
aparece den un cuarto di hos¬ 
pital, e biaha aki e’la aparece 
den un hardin na aire liber. 

“E presidenti di Venezuela a 
haci un bishita di trabao na 
Cuba, durante cual e tabata 
tin dos entrevista fraternal cu 
Fidel (Castro)”, e noticiero di 
e television estatal a laga sa. 


Castro, di 81 ana, no a worde 
mira den publico for di juli 
2006, poco prome di a retira 
di poder pa un enfermedad no 
revela cu tabata tine na rand 
di morto. 

E imagennan anterior a worde 
graba dia 15 di januari, du¬ 
rante un bishita di e president 
brasilero, Luiz Inåcio Lula 
da Silva, y transmiti e dia 
siguiente. 

Aunque na e luga secreto ca¬ 
minda e ta recupera, Fidel ta 
scirbi un columna cu despues 
ta worde publica pa prensa 
estatal, cinco luna sin mira 
Castro a cuminsa preocupa 
aigun persona na, y pafo di, 
e isla. 

Den e conversacion cu Chavez, 
su ruman, general Raul Cas¬ 


tro, tambe a participa. 

Segun e noticiero, e imagen¬ 
nan ta coresponde cu e di dos 
reunion entre Castro y Chåvez 
den e ultimo 24 oranan. E 
prome tabata dialuna atardi. 
Riba e imagen tabata tin un 
nota oficial cu a worde lesa pa 
un periodista di e television es¬ 
tatal. Segun e texto, Chåvez y 
e rumannan Castro a conversa 
riba e crisis internacional di 
alimento y riba e necesidad di 
aumenta produccion agricola, 
ademas di repasa nan agenda 
bilateral. 

Desde cu Fidel Castro a bira 
malo, y a worde obliga di retira 
di poder na juli 2006, Chåvez a 
bishité na varios ocasion. 

E lider Venezolano tambe 
sa haci esacalan na Cuba pa 


informa Castro, ora e bolbe 
di gira of cumbrenan impor- 
tante. 

Chåvez ta e principal aliado 
politico y economico di e 
rumannan Castro. Venezu¬ 


ela ta exporta como 94.000 
bari di petroleo diariamente 
pa Cuba, cu financiamiento 
preferencial, cu e isla ta paga, 
parcialmente, cu serviciona 
medico. 


Northwest Airlines ta 
corta servicio pa enfrenta 
alza di combustibel 



NORTHWEST Airlines a uni 
na otro empresanan grandi den 
su ramo, cortando vuelo como 
contesta na e aumento drastico 
di prijs di combustibel. 

E aerolinea, cu ta na caminda di 
un fucion cu Delta Air Lines, a 


adelanta su decision di reduci e 
capacidad di su sistema, incluy- 
endo tanto vuelonan nacional 
como internacional, entre un 
8,5% y un 9,5% den e di cuater 
trimester di 2008. 

E cantidad ya ta inclui e reduc- 


cionnan di vuelo anuncia na 
april. Northwest a informa cu 
e no a caba di calcula e im- 
pacto specifico di e reduccion 
di vuelo riba su patronchi di 
personal, y a precisa cu “prome 
e lo busca un sistema di retiro 
voluntario”. 


Suiza ta entrega 
México 74 mdd di e 
fortuna Salinas 



Raul Salinas 


AUTORIDADNAN suizo lo entrega 74 miyon dolar na gobierno 
Mexicano, saca di cuentanan bancario perteneciente na famia di 
e ex president Carlos Salinas de Gortari. 

Autoridadnan suiza a bisa cu nan lo libra e fondo di otro cuentanan 
congela cu ta na nomber di e famia, basta nan origen ta legal. 

ARMANDO Goncalves “Petit”, centrocampista di Portugal, 
a sigura cu e centrocampista aleman Michael Ballack, cu 
cual ta den e wega contra di Alemania den e cuarto di final 
di Eurocup, e ta un futbolista hopi dificil pa marka cu ta crea 
hopi problema. "Pa su caracteristica fisico y tecnica, Ballack 
ta un hungador hopi dificil pa marka cu nos ta bay haya hopi 
problema. Su presencia den e veid ta genera hopi dificultad 
pa e team rival”, Petit a bisa riba e hungador aleman. 
Ademas, e hungador luso a destaca cu Ballack ta un hun¬ 
gador hopi ofensivo y cu tin hopi peso den e seleccion ale¬ 
man, pa cual ta kere cu mester pone mas medida pa para e 
hungador aleman di Chelsea ingles. 

Sin embargo, Petit ta considera cu Alemania no ta solamente 
Ballack, ya cu a bisa cu ta conta cu un team hopi compacto, 
aunke a bisa cu pa hunga e wega contra di Alemania su selec¬ 
cion ta fuerte den mente pa yega e semifinal. 

Riba e declaracion desde Alemania cu ta calentando pa e 
wega, Petit a bisa cu ta trata di guerra psicologico den cual 
nos ta bay drenta. 

Ademas, ta kere cu den e ultimo tempo Portugal a cambia su 
mentalidad. “Awo nos ta un team hopi mas fuerte cu antes, y 
den e aspecto aki, Luiz Felipe Scolari tin hopi merito, ya cu sa 
cambia e actitud di e team den e fase final di e torneonan”, 
el a comenta. 


E ta un menasa 

Petit a admiti cu Ballack 
lo ta un hungador dificil 
pa defende 


Awo ta yega cuarto final 

Spana ta logra gana Grecia 
cu su team suplente 



SPANA a logra gana y asina pone Grecia dispidi 
di e Eurocup, cu un triunfo lucha t’e na ultimo 
seconde pa e team di suplente cu score di 2-1, 
cu e wowo riba e cuarto di final, cual lo topa cu 
Italia. Spana mester bandona e fase di grupo 
manteniendo su style apesar di cambia cara. Cu 
e påse como e prome den e grupo, Luis Aragones, 
manera ya a pasa den e ultimo Mundial, a duna 
oportunidad na e suplente y a evita riesgo innec- 
esario di titularnan. E actual campeon di Europa 
a midi e nivel di e otro nan. A salba Xabi Alonso, 
niun hende a briya, mustrando un distancia di 
titular pa suplente. Den cuatro dia, e campeon di 


mundo, Italia, lo examina Spana. Villa y Torres, di 
cual ta namora cu su wega den e estreno conra di 
Rusia y a pega na e fortuna den e triunfo contra 
di Suecia. Un wegan sin e tension necesario di un 
Eurocup a nace. Cu nada den wega, e orguyo di e 
griegonan, cu no tabata kier a sali cu man bashi, 
a pone na test e calidad di e spanonan. Iniesta 
tabata obliga na mehora y hunto na Xabi Alonso, 
a protagonisa e poco salbabel di e prome periodo. 
E suplentenan a demostra nan rol. Indudabel su 
hamber, cu falta di experiencia cu e cora, contra 
Grecia cu a sali cu tur, cu solamente e lesion di 
Seitaridis y e goleador Fanis Gekas. 

Un ganador indiscutibel 

Rusia tabata mihor cu Suecia y 
ta logra clasifica pa cuarto final 



GUUS Hiddink a hasi un otro milager y a bolbe 
na haya e formula pa su team logra yega e fase 
inicial, den e caso aki, den un seleccior uso cu 
tabata superior riba Suecia (2-0) y cu ta crusa 
den cuarto di final di Eurocup cotnra di Hulanda, 
diasabra awor. 

Hiddink tin algo cu sa con pa traha cu teamnan 
cu e ta dirigi. Mescos cu Hulanda, Sur Corea, 
Australia y awor Rusia. Sa con pa adapta su idea 
na e hungadornan cu tin. Y custumbra na exito. 
Den Euro, a presenta un team dinamico cu a 
saca un ventaha di su clase y di su velocidad. Un 


bon proyecto pa Mundial, paso pa e momento su 
hubentud ta converti den un team perfecto. 
Contra e seleccion mas veterano di e torneo, un 
team sueco cu a bira malo, Rusia a duna un wega 
ofensivo den e prome tempo, pero no a probecha 
cu un di e 14 ocasion den cual a tira riba gol. 

E prome a wordo hasi pa Roman Pavylyuchenko, 
na culmina cu un gran hugada pa e banda drechi 
di Zyryanovy Shemchov. Pero por a score prome, 
cu Andrei Arshavin presente den su regreso na e 
team despues di cumpli sancion, y mas despues 
pa medio di e propio Pavlyuchenko, cu a manda 
un bala largo di Bilyaletdinov of di Zyryanov. 



Ta depende di nan 

Gianluca Zambrotta 
a bisa cu pa Italia 
ta un gran orguyo 



E lateral italiano Gianluca Zambrotta a apela e orguyo di 
e seleccion di Roberto Donadoni pa yega t’e na unda kier, 
aunke a admiti cu den e wega di cuarto di final contra di 
Spana, e opcion ta na 50%. 

A sigura cu e Victoria contra di Francia, e team italiano ta 
awo cu e moral hopi halto, despues di no a pasa hopi bon 
den e dos prome weganan hunga. 

“Awo, full e team ta feliz, paso nos a yega na cuarto di final. 
Esaki tabata nos prome obhetivo”, e hungador di AC Milan 
cu a cla di firma esaki a bisa. 

A bisa cua inda no tabata tin chens di papia riba e wega cu 
Xavi, Iniesta of Puyol, su companeronan den e ultimo dos 
ananan den Barcelona, y ta supone cu lo hasi esaki e mesun 
dia di wega. 

"Nan ta hunga den un gran team, tin hopi hungador di 
calidad. Lo ta dificil pa nos, pero tambe pa nan. Spana ta 
un gran momento di forma, pero nos dos ta den cuarto di 
final”, e lateral a bisa. 

A indica cu un eliminatorio manera esun cu ta dicidi diado- 
mingo cu lo yega cu gana y den esaki, Zambrotta ta considera 
cu Italia semper ta pone e curason y orguyo, paso Italia tin un 
orguyo hopi gran cu ta permiti e team yega unda nan kier. 
Di tur manera, Zambrotta no ta kere cu pa e hecho cu Italia 
ta campeon Mundial tin cu ta e favorito pa e wega. “Nos ta 
na 50% di posibilidad di gana. Tur cos por pasa den e wega”, 
el a agrega. 

Awo ta balora cada yamada.... 

“Mi a kere mi carrera internacional a caba ora mi no a wordo yama” 



E internacional ingles David 
Beckham, hungador di Los An- 
geles Galaxy, a reconoce cu a 
yega na pensa cu su carrera cu e 
seleccion nacioanl a caba ora no 
a wordo convoca na comienso 
di e weganan clasificatorio pa 
Eurocup 2008. 

Den declaracio hasi na e corant 
britanico The Times, e cen- 
trocampista a bisa cu awo ta 
aprecia cada wega cu hunga cu 
e team ingles, manera tabata e 
ultimo. 

Esun cu tabata seleccionador 
di Inglaterra, Steve McClar- 
en, prome cu e italiano Fabio 
Capello, a dicidi no tuma ser- 
vicio di e tempo ey capitan di 
e team nacional na augustus di 
2006 aunke a bolbe na convoca 
esaki na diez luna durante e 
temporada clasificatorio faya 
pa Eurocup. 

Desde e tempo ey, e ex hunga¬ 


dor di Real Madrid y di Man¬ 
chester United, awo den e fila 
di Los Angeles Galaxy, a sina 
disfruta di cada wega cu hunga 
cu Inglaterra manera tabata 
e ultimo convocatorio como 
internacional. 

“Mi no a pensa cu mi lo yega 
akinan. Ora nan no a convocami 
na comienso di e clasificatorio, 
mi a pensa cu tur cos a caba, cu 
eynan mi carrera cu Inglaterra 
a yega su fin”, e hungador a 
admiti. 

En cuanto na bira capitan di e 
seleccion, riba e espera di cual 
e italiano Fabio Capello ta dicidi 
ken lo eligi pa hiba e banchi di 
capitan, Beckham a comenta 
cu aunke nunca a rechasa ta di 
nobo escogi, Inglaterra ta conta 
awo cu hopi lider. 

"Nunca mi lo nenga esey, mi 
tabata tin hopi suerte di ta capi¬ 


tan di mi pais den 59 ocasion. 
E ta un honor hopi grandi pa 
un hungador, pero awo mi ta 
grandi y un di e hungadornan 
cu mas experiencia di e team, cu 
loke mi ta sinti ofreci, nunca mi 
lo bisa no aunke tin hopi candi- 
dato cu awo mes ta prepara pa 
esey”, el a bisa. 

Entre nan, Beckham a nombra 
Steven Gerrard, Rio Ferdinand 
of John Terry. 

"Capello sa loke ta significa pa 
un hungador ta capitan di su 
seleccion, ya sea di Italia, Spana 
of Inglaterra”, el a bisa. 

Un chens den horizonte 


Yankees ta pasa busca Ponson 




588-0579 


Piedra Plat 11A (net dilanti di Bright Bakery) 


NFINITY 


F^r all your sp>orting needs 

Bring this ad and receive w% 


On all items! 



NEW York Yankees a firma e 
agente liber arubiano Sidney 
Ponson cu un contract di liga 


menor, segun Fox Sport a ra- 
porta. Ponson di 31 ana, tabata 
ultimo den noticia pa problema 
afo di veid cu a pone Texas 
Rangers dispidi di esaki. 
Ponson, ultimamente toch a 
pitcha basta bon pa Rangers, 
cu un record di 4-1 cu un ERA 
di 3.88 den nuebe salida. Esaki 
lo ta di dos chens cu Yankees, di 
cual e tin un record di 0-1 cu un 
ERA di 10.47 den cinco salida 
na 2006. 

Yankees su number uno starter, 
Chien-Ming Wang, lo ta afo t’e 
banda di september debi na un 
lesion na su pia banda drechi 
desde siman pasa. 


UniVERSRI. 


Avenida Milo Croes 8 
Tel: 588-3750 

E candidatonan di semper 


Roger Federer y Rafael Nadal ta na cabes pa gana Wimbledon 



E suizo Roger Federer ta e 
number uno di e serie di torneo 
riba yerba di Wimbledon, cu ta 
cuminsa dialuna awor na e All 
England Club, segun a anuncia 


e organisacion. 

Tanto e spano Rafael Nadal, 
cuatro biaha campeon di Ro¬ 
land Garros, lo ta di dos. 

E tenista di Manacor, tambe 


vencedor den e torneo di yerba 
na Queen’s, ta considera e an- 
tesala di Wimbledon, sigui pa e 
suizo Roger Federer den e lsita 
di favorito, unda e serbio No- 



vak Djokovic ta ocupa e tercer 
posicion. 

David Ferrer ta situa na di cinco 
lugar di e menciona clasifica- 
cion y Nicolas Almagro ta na di 
19 lugar. Juan Carlos Ferrero 
(21), Fernando Verdasco (22), 
Tommy Robredo (23) y Feli- 
ciano Lopez (31) ta e otro spano 
cu ta conforma e lista. 

Pa otro banda, e tenista argen- 
tino David Nalbandian a wordo 
clasifica como di siete cabes di e 


serie y e chileno Fernando Gon- 
zalez ta e otro hungador latino- 
americano inclui den e clasifi- 
cacion. E torneo di Wimbledon 
ta e unico di e Grand Slam cu 
no ta respeta estrictamente e 
clasificacion mundial pa otorga 
e cabes di serie. 

Pa su parti, e club ingles ta stu- 
dia e trayectoria individual di e 
hungador den e weganan hunga 
riba e superficie di yerba y obra 
den consecuencia. 


Tambe ta papia portugues? 

Zico lo por ta e sucesor di Luiz Felipe Scolari den seleccion di Portugal 



E entrenador brasileno Zico ta perfila 
como e maximo candidato pa ta suce¬ 
sor como director tecnico di e seleccion 
portugues di su compatriota Luiz Felipe 
Scolari, ken ta sali bay Chelsea di Ingla- 
terra. 

E vicepresidente di e Federacion Portu¬ 
gues di Futbol, Amancio de Carvalho a 
admiti den un programa di television cu 
e proximo tecnico di e seleccion tambe 
lo papia portugues. 

Segun e website GloboEsporte, e diri- 
gente a admiti cu despues di Scolari, 
nos ta interesa den un tecnico similar na 



ATV transmision EURO 2008: 

Diahuebs 19 di JUNI 

ATV lo ta en bibo for di Quiznos 
na Boulevard pa e weganan 

Portugal vs. Alemania 


Scolari di su nivel, despues nos ta wak si 
e ta portugues of extranhero. 

Otro a bisa cu Zico lo ta eligi pa reem- 
plasa Scolari, a duna e mesun entrenador 
saliente ken a elogia e ex crack brasileno, 
aunke diplomaticamente a expresa: “Mi 
no ta desea na bolbe den eleccion di mi 
sucesor”. 

Zico, di 55 ana, tabata entrenador di e 
seleccion hapones cu cual a gana Copa 
di Asia y Copa Kirim na 2004, hungando 
e Mundial di Alemania 2006. A totalisa 
72 wega, cu 38 wega, 15 empate y 19 
derrota. 

Tin chens ainda 

Alfonso Soriano 
ta spera yega 
prome cu All 
Star Game 


E outfielder di Chicago Cubs, Alfonso Soriano ta reexamina 
diabierna su lesion na su man banda robes y spera ta prome 
cu e break di All Star Game bek. 

Soriano a lesiona ora a wordo golpea pa un lansamento di 
Jeff Bennett di Atlanta den e segundo inning di un wega dia 
11 di juni. 

“Mi ta kere cu tin mas novedad diabierna”, Soriano a bisa 
prome cu e wega di diamars anochi contra di Tampa Bay. “Mi 
ta bay wak con cos ta progresa. Mi ta kere cu mi ta bay por 
hunga prome cu All Star Game”. 

Soriano tin un average di .283 cu 15 homerun y 40 careda 
impulsa den 51 wega hunga. Tambe tabata for di wega na 
comienso di temporada na causa di un otro lesion. 

“Ta recupera liher. Semper ta e delanta e tempo di recupera- 
cion poni”, e manager di Cubs, Lou Piniella a bisa. “E fin di 
siman aki nos lo haya sa mihor”. 

Soriano lo pasa den un les di rehabilitacion cu liga menor 
prome cu wordo activa di e lista di lesionado di 15 dia. 
Tambe Matt Murton, cu tabata busca di e club Triple A di 
Iowa diamars, a habri den outfield contra di Rays. Pa por 
hasi lugar pa Murtin, e hungador den cuadra Eric Patterson 
a wordo movi pa Iowa. 


Barracuda sin piedad 
den Coors Light 8-Ball 


TRAPPERS Club tabata rand 
rand fin di siman cu fanati- 
cada pa wak e bataya entre nan 
home-team TECHNICOS LA 
MODERNA contra e conosido 
campeon nan di Noord, BAR¬ 
RACUDA BT. E campeonato 
annual di FEBIAR, patronisa 
door di COORS LIGHT, ta den 
full swing y slaaaa nan duro ta 
cayendo!! 

“Lucky Luke” Tromp ta habri 
fuerte contra Allan Willems di 
Technicos y ta gane cu 3-1 pa 
asina Barracuda habri score cu 
1-0. Siguientemente e “sheik” 
mas mal mana den biljart, Sheik 
Orman, ta haye ta lucha fuerte 
cu “chinese connection” Sergio 
Lau!! Den un bon bataya, sheik 
ta logra domina net-net cu score 
di 3-2 y Barracuda ta tuma un 


bentaha di 2-0 ariba e “elan” di 
Shone! 

Juan Werleman di Technicos 
keto bay ta keda peligroso ariba 
mesa di biljart (bou mesa nos 
no sa), y den un bon wega ta 
domina Upi Tromp cu score di 
3-2, pa asina’ki Technicos corta 
bentaha te na 1-2. Technicos ta 
manda otro hungador clave, 
Derrick Wernet, kende ta dal 
den un muraya solido di be¬ 
ton ora e enfrenta Aaron “The 
Baron” Franken!! Na un forma 
sin piedad, The Baron ta destroy 
tur ilushon di Derrick cu score 
di 3-0!!! Barracuda dilanti cu 
score di 3-1!! 

E wega den doubles ta bira un 
berdadero “exhibition match 
60+”!!! No menos cu 4 veterano 
ta subi mesa pa wak ta kende ta 


e “doctorandus” mes mes den 
biljart!!! Jo Geerman cu Tirso 
Jansen di Technicos contra 
Vicente Henriquez y Moonchi 
Erasmus, den un “showdown 
back to the 50’s”!!! Vicente cu 
Moonchi a resulta simplemente 
demasiado superior pa Tirso y 
Jo, y cu 2-0 icente / Moonchi ta 
scibi historia. Barracuda ta yega 
top cu 4-l!!Por ultimo Barra¬ 
cuda ta manda un di su “young 
warrior” nan, Marlon “The 
Needle” Tromp contra Sander 
v/d Linden, kende ultimo segun 
rumores tin miedo di hangua, 
locual ta habri caminda pa 
Marlon påse uno fasilmente cu 
3-1!! Barracuda, e legendario 
nan di Noord, un biaha mas ta 
demostra nan superioridad cu 
score aplastante di 5-1!!! 


Parlamentario Monica Kock, MPA 

Protocol 1993 firma dor di 
Eman y Oduber tin Aruba mara 



Desde e tri-partiet di juni 2006, 
MPA trece dilanti cu Hulanda 
tin e punto di bistå cu Aruba 
ta mara na e protocol di 1993. 
E protocol 1993 ta un protocol 
firma dor di Hulanda cu sr. 
Nelson Oduber y sr. Henny 
Eman na unda nan a conbeni 
cu Aruba lo tin cu eumpli cu 
diferente condicionnan stipula 
dor di Hulanda. Esaki concerni 
e scrapmento di independencia. 
Ya desde juni 2006 Hulanda 
e duna di conoce cu Hulanda 
por exigi cambionan concerni 
e autonomia di Aruba pasobra 
Aruba ta mara na e protocol di 
ana 1993 y no ta eumpliendo cu 
ne. Desde e momento ey MPA 
a keda preocupa pasobra Min¬ 
ister Oduber ta keda insisti cu 
Aruba NO ta mara na e protocol 
di ana 1993. Segun Minister 
Oduber, Minister Voorhoeve 
durante un bishita na Aruba lo a 
declara cu Aruba no ta mara na 
e protocol 1993, pero gobierno 
no a doeumenta e palabracion 


entre Aruba y Hulanda por 
escrito. Esaki ta trece cu ne cu 
Hulanda ta haci uso di un pro¬ 
tocol cu tin 15 ana drumi, pa 
asina forza cambionan cu nan 
kier na Aruba.Recientemente 
Secretario di Estado Hulandes 
Sra. Bijleveld riba preguntanan 
di Tweede Kamer di Hulanda a 
informa Tweede Kamer riba 24 
di april 2008 cu Aruba ta mara 
na e protocol di 1993. Ayera du¬ 
rante reunion cu Sra. Bijleveld 
riba pregunta di Aruba, Sra. Bi¬ 
jleveld a ripiti cu huridicamente 
e protocol ta valido y Aruba ta 


mara na dje. Esey kiermen cu a 
base di e protocol aki Hulanda 
lo pone pia abou pa logra trece 
cambionan den e autonomia di 
Aruba, Monica Kock ta duna di 
conoce.Ya Minister Presidente 
Oduber a pone por escrito cu el 
lo sinta na mesa cu Hulanda pa 
papia over di nos derechonan di 
Aruba, pero no a base di e pro¬ 
tocol pero a base di trato igual 
y respet. Oduber por declara 
esaki pero pa Hulanda esaki no 
ta conta. E protocol 1993 firma 
dor di Eman y Oduber tin Aruba 
mara, lider di MPA ta conclui. 

Parlamentarionan di Aruba, Antias y Hulanda a haya 
informacion valioso na Jellinek Mentrum riba adiccion 



PARLAMENTARIONAN di 

Aruba, Antias y Hulanda den 
cuadro di reunionnan di Tripar- 
tite a bishita e clinica Jellinek 
Mentrum. N’e clinica aki cu 
ta consisti di un cantidad di 
facilidad ta duna ayudo tanto 
curativo como policlinico y am¬ 
bulante na adictonan di alcohol, 
droga y tambe adicto na wega di 
machine/placa. 

Aki nan a ricibi informacion dor 
di sra. Wencke de Wildt, Man¬ 
ager di Curatieve Verslaving- 
szorg di Jellinek Mentrum, Joke 
Bollebakker, Hefe di Policlinica 
Psychiatrico di e clinica hubenil 
di Jellinek Mentrum. Alabez 
nan a haya informacion for di 
sra. Petra van Dam miembro di 
conseho di directiva. 

Pa loke ta trata wega di placa/ 
machine por bisa cu tin difer- 
ente criteria segun clasificacion 
di DSM IV TR pa defini dicho 
adiccion, e.o. continuamente 
pensa riba gamble, mester di 
mas y mas placa pa gamble, bira 
inquieto ora tin cu stop, caba 


biaha bai bek pa gana loke a 
perde, intentonan pa cambia no 
ta logra, relacionnan of trabao 
ta bai atras of te hasta ta perde 
esakinan, gamble pa huy for 
di problema of pa alivia senti- 
mento negativo, gana pa sconde 
cu ta gamble etc. 

Na Hulanda tin 40.000 adicto na 
gambling, di cual 6000 so ta den 
tratamento. Mayoria ta hende 
homber y conhuntamente ta 
bai otro problema psycho-social 
manera p.e. depresion, ansha, 
ADHD, actitud a-social, otro 
adiccion y sensibel pa recom- 
pensa. Locual ta haci adiccion 
mas liher ta cu ora ta trata 
machine e recompensa ta mas 
liher, un par di seconde. 

Aki a mustra riba mecanismo- 
nan neuro-biologico. Unda cu 
dor di falta di actividad di dop- 
amina den e celebro un persona 
ta stimula esaki dor di substan- 
cia of dor di un actividad cu ta 
recompensa dopamina. Dus 
esaki por dor di gamble, pero 


tambe dor di uzo di alcohol, 
droga etc. 

Consecuencianan ta dano neu- 
rologico como social. Tratamen¬ 
to ta dor di ayudo psychologico, 
terapia cognitivo di comporta- 
cion. Ayudo ta pues integral, 
cu combinacion di tecnicanan. 
Alabez tin un programa di ayu¬ 
do propio riba website www. 
jellinek.nl. 

Weganan riba computer dor di 
hobennan tambe ta causa adic¬ 
cion. Esaki ta tuma lugar ora e 
hoben ta mas cu 16 ora pa sina 
riba computer y su ritmo di 
dia ta ser perturba y hasta cu 
actividadnan diario, manera 
skol y trabao ta ser stroba pa 
wega riba computer. E tipo di 
adiccion ta ser acompana pa 
otro adiccion na alcohol, droga 
etc. Jellinek tin un clinica psy¬ 
chiatrico pa yudansa ambulante 
of dagbehandeling y pa inter- 
nacion clinico di hobennan di 
12-23 anja. 

Ta yuda e hoben y su famia pa 
haya un otro patrono di bida, 


pa yega na control propio, pa 
cambia pensamentonan pa 
controla impulsonan y pa haya 
otro actividad pa haci. 

Por lo general 99% entre 10 y 15 
aha ta usa internet promedio 11 
ora pa siman. Mas o menos 3% 
di hobennan cu ta hunga wega 
riba computer ta haci esaki na 
un manera compulsivo, por 
lo minimo 4 dia pa siman y ta 


indica cu tin problema cu uso di 
internet. Ta trata di mas mucha 
homber cu mucha muher. 
Hobennan adicto na weganan 
di computer ta indica di tin sinti 
soledad, ta sinti nan mes insat- 
isfecho/depresion, tin imagen 
propio negativo of ta sinti nan 
mes insigur, tin angustia social, 
tin menos control propio. Na 
final a gradici tur esnan cu a 
duna splicacion. 

Donny Rasmijn 

Si WEB kima e azeta usa pa e refineria pa mas di 50 ana cu ta 65 dollar 
mas barata cu Fuel No. 6 lo baha brandstofclausule barbaramente! 


%, Pitch 

$, Spaar 

%, Spaar 

0 

0% 

8% 

80 

20 

$ 93,761,200.00 

90 

10 

$105,481,350.00 

69% 

100 

0 

PA baha prijs di awa y coriente 
den un tempo masha cortico 
mes. Partido AVP a yega di trece 
hopi biaha pa dilanti cu den un 
periodo di 6 luna e boilernan di 
WEB por kima pitch unda cu e 
pueblo lo haya un alivio grandi 
riba costo di brandstofclausule. 

Esaki no ta algo cu WEB no sa 
pasobra e management di WEB 
cu tambe a traha den refineria 
sa cu ta pitch ta wordo kima 
den refineria pa mas di 50 
ana caba. Imagina si refineria 
tambe tabata kima Fuel No. 6 
e lo mester a sera masha hopi 
tempo caba. Actualmente WEB 
ta genera un average di 100 MW 
pa dia unda cu 24 MW ta wordo 


genera cu tres Recip Engines. 
Un Recip Engine ta en realidad 
un generator grandi cu ta kima 
Fuel No. 6 tambe. E equipo aki 
no a demostra di por kima otro 
azeta manera pitch. Por lo tanto 
esakinan mester sigui kima Fuel 
No. 6 so. Pero e e boilernan cu 
ta den servicio si por kima pitch 
pasobra esaki a wordo demostra 
pa 50 ana caba den e refineria. 
Awor pakico WEB ta nenga pa 
usa pitch? Tin diferente manera 
pa hacie y e manera mas respon- 
sable ta pa hacie parcialmente 
unda cu un percentage ta pitch 
y lo demas ta Fuel No. 6, Donny 
Rasmijn ta duna di conoce. 

E cantidad di placa cu lo wordo 


gespaar dor di kima pitch hunto 
cu Fuel No. 6 ta wordo ilustra 
den e tabel adhunto. Kimando 
solamente 10% pitch y 90% 
Fuel No. 6 ya tin un ahoro di 
casi 12 miyon dollar pa ana. Si 
e cantidad di pitch wordo kima 
na 40% y e Fuel No. 6 na 60%, 
e ahoro lo ta casi 50 miyon dol¬ 
lar pa ana. 

Si WEB dicidi pa kima 100% 
e ahoro lo ta 118 miyon dollar 
representando un reduccion di 
76% den gasto di fuel. 

E ahoro aki pueblo mester por 
wak den su cuenta di coriente 
y di awa. Naturalmente mester 
haci un par di cambio na e 
boilenan y tambe mester core 


un tuberia extra pa e pitch pero 
e inversion aki ta hopi abou y 
e ta un inversion necesario pa 
por alivia e pueblo cu ta wordo 
azota cu medida y prijs halto 
di awa y coriente. E pregunta 
ta keda existi, ta dicon WEB 


no kier tuma esaki na serio? E 
proyecto aki mester wordo re- 
aliza cu urgencia pa asina duna 
pueblo e alivio necesario pa por 
sobrevivi e mal gobernacion 
di partido MEP, segun Donny 
Rasmijn. 


Plan Nacional di Ensenansa ta indica cu nos situacion no ta bon 


Esey lo por ta e motibo pakico Minister Lopez- 
Tromp no kier entregue na Parlamento 



COMENTADO riba desaroyo 
di ensenansa na Aruba, Parla- 
mentario di partido AVP, Andy 
Lee a indica cu e pan nacional 
di ensenansa (NOP) a keda en- 
trega na minister na augustus 
2007 y ta te na juni nan a logra 
haya esaki via nan postbus. E 
documento aki te na e momen- 
tonan aki no a keda entrega 


oficialmente na Parlamento y 
por lo tanto e documento aki 
ainda no ta publico. 

Lee ta considera esaki di 
lamenta, pasobra por mira den 
diferente notanan di maneho 
den cual tambe presupuesto 
di Ensenansa e NOP aki ta 
aparece. Aki ta menciona in- 
tencionnan di maneho basa riba 
NOP y e parlamentarionan no ta 
haye pa wak, a pesar cu a pidi’e 
diferente biaha na Minister di 
Ensenansa. 

Lesando e documento, Andy 
Lee ta compronde e motibo pa 
cual e minister no kier entregue. 
E NOP ta un recapitulacion di 
cual ya nos sa caba, pero e tin 
su balor, pasobra e ta vocifera 
e.o. unda nos ta para den ense¬ 
nansa. E punto pakico Lee ta 
kere cu minister Tromp no kier 
entrega e rapport aki ta cu nos 
no ta para bon. 

E percepcionnan cu e diferente 
actornan ta duna riba con nos 
ta para den ensenansa no ta dje 
alentador. Lee ta menciona p.e. 
cu percepcion di maestronan ta 
indica cu e structura rigido pa 


duna les no ta sirbinan pa por 
duna un bon nivel di ensenansa, 
tambe falta di recursonan, di 
material pa implementa inno- 
vacion y pa implementa ‘learn- 
ing strategies’ ta traha hopi 
frustrante pa cu e trabou di e 
maestronan. 

Mayornan tambe tin un percep¬ 
cion basta negativo caminda ta 
duna hopi critica riba estado 
di edificionan y tambe cu e 
sistema di educacion no ta 
mucho ‘friendly’ pa e mucha. E 
mayornan ta indica tambe cu e 
mucha mester fit den e sistema 
y e sistema no ta pas su mes aan 
na e mucha. Igualmente nan ta 
considera cu e maestronan por 
lo general ta poco motiva pa 
duna les. 

Percepcion di comunidad tam- 
poco ta dje alentador ey ca¬ 
minda cu por mira cu com- 
ercio ta haya cu e scolnan tin 
un structura anticua cu no ta 
pas den e temponan moderno 
aki caminda cu e demanda di 
mercado laboral ta diferente 
contra lo cual educacion ta 


duna y e no ta sluit aan. Esaki 
ta trese problema grandi pa ora 
e muchanan caba haya un bon 
trabou y pa nan por perform 
bon den e trabounan aki. Loke 
ta mas preocupante, segun Lee, 
ta e percepcion cu tin tin den e 
sistema di educacion. 

Parlamentario di AVP ta bisa cu 
a indica cu a busca innovacion 
den tur huki di educacion, pero 
a lubida e cambio den structura 
di maneho di directivanan di 
scol, di inspectie, di directie 
Onderwijs pa cambia e proceso- 
nan di administracion y deci¬ 
sion pa asina facilita y apoya 
e procesonan di innovacion na 
nivel di scol. Esaki segun Lee ta 
indica un fayo basta grandi den 
implementacion di innovacion 
mirando cu e no ta duna e re- 
sultado desea. Ademas esaki no 
ta wordo midi drechi tampoco, 
tur intencionnan pa mido con 
innovacion ta bayendo a wordo 
frustra y no tin cifranan concre- 
to pa duna un indicacion con e 
implementacion di e innovacion 
ta bayendo na Aruba y esaki ta 


pa falta di structura di maneho 
den e sistema di educacion. 
Siguientemente Andy Lee a 
indica cu otro problematica cu 
tin ta e parti cu ta bloke tur e 
proceso di innovacion y cambio, 
caminda cu no tin cooperacion 
entre ningun instancianan con- 
cerni, ningun hende no ta tuma 
un responsabilidad specifico pa 
por mehora e situacion; ta mus- 
tra solamente unda tin foutnan 
pero ta laga esaki pa otronan 
resolve. 

Finalizando Andy Lee a indica 
cu den e siguiente simannan lo 
sigui elabora riba e NOP tanto 
e partinan positivo como esun- 
nan negativo pa asina por yega 
na mihor decisionnan y imple¬ 
mentacion di e sistema. 


% Mainta 

Nos e-mail: 

noticia@awemainta.com 

Tel: 583-1400 
Fax: 583-1444 

Fraccion di AVP na Hulanda realizando trabounan importan te 


PARTIDO AVP tabatin su con- 
ferencia di prensa semanal 
caminda cu Mike de Meza a 
comenta riba aigun bishita cu 
su coleganan ta haciendo na 
Hulanda relaciona cu e reunion 
tripartidario. 

Ta asina cu Mike Eman, Benny 
Sevinger y Arthur Dowers ta 
na Hulanda representando 
fraccion di AVP den e tripar- 
tite, pero banda di esaki ta 


haciendo trabounan grandi na 
e pais aki. 

Ya caba a reuni cu Minister Plas- 
terk di Ensenansa na Hulanda 
relaciona cu e carta cu fraccion 
di AVP a manda e minister aki 
tocante e costo di e becanan 
na Hulanda pa studiantenan 
Arubano, caminda cu e curso 
di e Euro ta impactanan nega- 
tivamente y den un forma basta 


serio. 

Segun de Meza, e minister a 
duna e indicacion cu e discusion 
aki ta hopi interesante y a duna 
tur su sosten caminda cu lo mira 
for di banda di Hulanda con por 
yega na un solucion pa contrar- 
esta e efectonan cu tin riba e 
curso di e Euro pa cu florin. 
Banda di esaki, Mike de Meza 
a comenta riba e fanfarea cu 
parlamentario Hulandes Brink¬ 


man a haci relaciona cu su 
acusacionnan di corupcion na 
Antiyas y Aruba. Informacion 
cu esnan na Aruba por a haya 
ta cu hasta e propio colegan¬ 
an parlamentario Hulandes a 
desaproba esaki totalmente. 
Fraccion di AVP ta contento cu 
e reaccion aki, pasobra esaki 
no ta drecha e situacion entre 
Antiyas, Aruba y Hulanda, Mike 
de Meza a finaliza bisando. 



Gobierno no ta atendiendo y no ta preparando 
su mes pa cu posibel crisis den turismo 

Ta actua sin vision y no pro-activo 



OTMAR Oduber, papiando 
como fraccion di AVP a comenta 
riba un reunion cu e comision 
permanente di turismo den Par¬ 
lamento tabatin recientemente 
caminda a invita departamento 
di turismo y CEO di AHATA. 
Aki e ta bisa cu loke por mira cu 
ta sosode cada bes cu e gobierno 
aki ta cu no tin un preparacion, 
no tin un vision, no tin un 
sistema pro-activo pa atende 


cu e problematicanan y cada 
biaha ta cana atras. Por mira cu 
cada bes cu Gobierno bin den 
publicidad ta riba problemanan 
y esaki ta pa motibo cu no tin 
un planificacion pa loke nan 
kier haci. 

Den e encuentro cu nan tabatin 
cu sector hotelero fraccion di 
AVP a plantea dos preocupa- 
cion grandi cu nan tin: airlift 
pa Aruba cu ta birando un 


problema considerando cu 
American Airlines, siendo un 
di nos partnernan strategico 
pa hopi aha, a corta tur vuelo 
di Puerto Rico y e reduccion di 
vuelonan for di New York. Esaki 
pa Otmar Oduber ta un muestra 
cu tin algo robez tumando lugar 
pa loke ta e planificacion y cu 
Gobierno por actua. En bes di 
atende cu e problematica aki, 
por scucha e ministernan bisa 
cu ta un problematica mundial, 
cu ta un efecto internacional. 
“Si e gobierno aki ta keda cu e 
pretexto ey, aki un dia nos ta 
desangra y muri tambe como 
destinacion turistico. Si un 
cruise line manera Carnival a 
bandona Aruba cu tur hende 
cu papia cune ta critica, paso¬ 
bra Sr. Briesen a bisa cu fuel 
a bira caro, e ruta a bira caro, 
el a stop. Pero banda di nos 
akinan si e la sigui bai cu tambe 
inicialmente nan a bisa nan ta 
stop pa e mesun motibo”, Otmar 
Oduber ta expresa cu tono di 
preocupacion. 

E otro punto di preocupacion di 
fraccion di AVP ta e situacion di 
crisis na Merca, cual por yega 
di ta un di e peornan cu nan a 
yega di conoce. Contestanan ta 
cu Aruba semper a logra sobre- 
vivi cu e recesionnan aki, y nan 
no ta mira cu ta bai tin mucho 
efecto. 

Relaciona cu esaki, Oduber ta 
bisa cu mundialmente costo 
di bida ultimo ananan a au- 
menta cu mas di 25%, si riba 


e aumento aki pa cual turismo 
a stagna caba (na Aruba nos ta 
bendiciona ainda cu nos a logra 
recupera e nivelnan di 2005), 
con por kere cu un mercado 
manera Merca, cu ta e mercado 
mas grandi di pais Aruba, cu 
a conoce e mesun aumento 
di costo di bida den ultimo 5 
ananan, por bai confronta un 
recesion di e mesun nivel cu nan 
a confronta den pasado. 

Esaki Otmar Oduber ta bisa pa 
ilustra cu e Gobierno aki no ta 
bezig ta preparando ningun 
strategia cu si enberdad e rece¬ 
sion ey tin su efectonan manera 
ta spera lo tine. 

Aki el a haak aan ta que hubo di 
e mercado Europeo mirando cu 
e Euro awe ta bal 3 biaha mas 
hopi cu e tabata bal 5 aha pasa. 
“Nos no ta invirtiendo ni un 
florin, corda un Euro mas den 
e mercado Europeo pa atrae un 
Europeo pa Aruba”. 

Tambe el a menciona e aero- 
linea COPA di Panama, ca¬ 
minda e parlamentario di AVP 
ta indica cu si puerto Rico ta 
bira un problema pa un hub 
pa Centro America y Europa 
por bai Panama caminda cu 
tin un inversion y desaroyo 
grandi tumando lugar na e 


momentonan aki. Igualmente 
e ta bisa cu COPA ta un di e 
aerolineanan mas fuerte cu tin 
na e momentonan aki na Centro 
America y ta interesa den bin 
Aruba. Fraccion di AVP den 
oposicion a papia cu nan, anto 
Gobierno ainda, 2 aha despues 
cu AVP a menciona esaki den 
Parlamento, no ta buscando un 
alternativa. Mas aleu, Oduber 
ta comenta cu awor cu e baca 
a hoga, cu American a sera e 
vuelonan pa Puerto Rico, por ta 
lo por busca un posibel solucion 
eybandanan. 

Loke Otmar Oduber ta purba 
di ilustra cu e declaracionnan 
aki ta cu e encuentro cu nan 
tabatin, ta claro cu e Gobierno 
no ta preparando su mes. Y aki 
el a comenta cu e por a scucha 
Minister Briesen di Turismo bisa 
cu e ta bayendo Washington pa 
atende prijs di fuel oil, en bes 
di ta atendiendo asuntonan 
relaciona cu turismo, buscando 
alternativanan pa cu un posibel 
recesion na Merca. 

Esaki ta yena partido AVP cu 
preocupacion pasobra Aruba 
cu ta depende cu 70% di tur¬ 
ismo no tin espacio pa wega, 
pa hunga cu e pan di cada dia 
di nos hendenan. 


Main ta 

Invest Secure a duna reconocimento na 5 di su 
empleadonan celebrando nan 10 aha di servicio 



INVEST Secure a duna un 
homenahe na 5 di su emplead¬ 
onan cu a persevera cu e compa- 
nia pasando dor di tempo bon y 
menos bon y asina a cumpli 10 
aha di servicio di e compania. 
For di comienzo hopi empleado 
a pasa dor di e organisation, 
pero awe t’e prome 5-nan cu 
a yega asina leu. Invest Se¬ 
cure semper a pone hende na 
prome lugar den su servicio 
di proteccion n’e comunidad. 
Pues pa motibo aki tambe Invest 
Secure ta reconoce e coleganan 
aki mirando nan importancia 
p’e organisacion dor di nan 
perserverancia y dedicacion. 

E empleadonan cu ta ricibi re- 
conocemento ta: Sres. Mariano 
Thode; Bertrand Barthelemy; 


Henrique Dijkhoff; Fredner 
Exantus y Simon Kelly. For di 
Director di Invest Secure, Louis 
Richardson e personal a ricibi 
un certificado di perseverancia 
y dedicacion, e conocido en- 
velop, y un regalo pa colga den 
nan cas como recuerdo.Staff 
y coleganan di Invest Secure 
ta manda palabra di pabien 
n’e quinteto significativo aki 
deseando nan hopi ana mas di 
servicio y cu e otro coleganan 
tuma nan como un ehempel 
positivo. 

Un palabra di danki tambe na 
tur e clientenan cu ta pone nan 
confianza den e seriedad y dedi¬ 
cacion di e variacion di servicio 
cu Invest Secure ta brindando 
for di 1996. 


Peuternan di ABC a gradua 




BUNITA tabata e celebracion 
di graduacion na ABC Peuter- 
school, cu tur e alumnonan cu 
lo bai sigui pa kleuter den nan 
gown blanco cu cap geel of biha. 
Nan a ricibi nan diploma for 
di Juffrouw Luli y tambe nan 
map cu nan werkstukjes nan 
di henter ana for di Juffrouw 
Sheila. 

Pabien un biaha mas na tur e 
graduadonan di parti TEAM 
ABC. 


Adiccion na wega di computer 

Hopi biaha mayor no sa cu su yiu ta adicto na wega di computer 


PARLAMENTO di Aruba a 
haci un bishita na JellinekMen- 
trum na Amsterdam. Jellinek 
ta un instituto pa tur sorto di 
adicion. Un di e adicion mas 
nobo cu nan ta tratando ta 
adiccion na wega di computer. 
A resulta cu computer ta algo 
indispensabel awendia. Pero 
tambe bo por bira adicto na e 
computer. Mas ainda dor di e 
weganan di computer. Esaki 
segun e instituto ta un problema 
entre hoben di 12 pa 20 aha. 
E pregunta Cardinal ta ki ora 


ta papia di un adiccion? Ora e 
hoben ta mas cu 16 ora pa siman 
riba computer. E hoben no tin 
interes mas pa otro actividad. 
E no ta parse un adicion. Mas 
ainda e ta parse algo hopi bon. 
Pero manera nos sa cu tur cos, 
ora bo haci esey dimas e no ta 
bon. E consequencia ta cu e ho¬ 
ben ta biba tras di e computer. 
E no sa mas con pa socialisa cu 
hende, y e no por controla su 
mes pa stop of paga e computer. 
Na Jellinek na tin tratamento pa 
adicion di computer. E weganan 


di computer tambe tambe ta 
trece effectonan, den e sentido 
cu e wega ta pone e hoben sinti 
cu e ta parti di un grupo cu e 
ta defende . E wega ta pone cu 
mas bo hunga mas poder bo por 
haya y esey ta pone nan sinti 
mas miho. Mas largo e wega 
ta mas adictivo e ta. Nan no 
por stop. 

Un di e motibo cu e hoben ta 
asina hopi tras di un computer 
ta pasobra y ta sinti su mes su 
so. Esaki ya caba a wordo de¬ 
termina den un investigacion 


di SER na 2005. Dor cu e hoben 
ta su so na cas pasobra e mayor- 
nan ta traha, e ta busca contacto 
pa medio di e computer. Hopi 
biaha e mayor no ta ripara cu 
nan yiu ta adicto na computer. 
E ta parse algo bon, pasobra nan 
ta keto y no ta un molester. Pero 
e por bira adictivo y e hoben su 
mundo ta encera e computer so. 
Symptoma ta cu e hoben no ta 
reacciona mas riba cosnan cu ta 
pasa rond di dje. E hoben no por 
controla su mes. No por contro¬ 
la pa stop of paga e computer. E 


no por controla su emocion y ta 
rabia mas lihe. Tambe e ta haya 
miedo y ta mira hende strano 
manera un enemigo. Esaki ta 
bin dor di e weganan. 

E informacion cu parlamentario 
Kock a ricibi ta masha valioso 
mes y ta algo cu nos mester 
tene cuenta cu ne. Cada mayor 
mester cuminsa tuma su re- 
sponsabilidad concerni su yiu 
mas serio. Pone attencion na e 
yiu, yuda guie. Pa mas informa¬ 
cion por bay riba e webpage di e 
instituto www. jellinek.nl. 

Duo ladron ta kibra bentana di auto 

di huur na hotel 


POLIS ta bai diamars pa 00.10, 
na un lowrise hotel, unda lo tin 
dos homber sospechoso riba e 
tereno. Ora cu polis a yega nan 
ta papia cu un di bewakernan 
y e ta bisa cu su colega a gara 
dos homber color light bruin, 
di postura fuerte bisti cu tur na 
preto riba e tereno di e hotel. 
Ora cu e homber a ripara cu nan 
a wordo atrapa, tur dos a sali 
na careda. Un bewaker a core 
nan tras, pa un basta distancia, 


Choller a bisa cu e 
kier a bai cumpra 
batata na hotel 

POLIS ta haya informacion 
dialuna madruga pa 5.18, cu lo 
tin un choler ta cana riba tereno 
di un lowrise hotel. Polis a bai 
n’e hotel y hunto cu un bewaker 
nan a bai direccion di e beach, 
unda e choler a core bai. 

Polis a topa cu e conoci di nan 
S.J.H, y e ta bisa nan cu el a 
bin n’e hotel y kier a cumpra 
batata. Polis no a kere e storia 
y a core cune, despues cu nan 
a scual e pisa. 


Ladron ta drenta via 
di bentana di bano y 
ta herida su mes 

POLIS ta wordo notifica di¬ 
aluna atardi pa 3.15, cu un 
habitante a yega su cas y a 
haya un plas di sanger den su 
bano. N’e cas polis ta papia cu 
e habitante, kende ta bisa cu na 
momento cu el a yega su cas un 
mei ora prome, el a nota cu e 
hekwerk tabata habri. 

El a sigui cana rond di e cas y a 
mira cu un bentana di cushina 
tambe tabata habri. Despues 
cu el a bai den e cas, el a mira 
cu den su bano tabatin un plas 
di sanger. Probablemente e 
ladron a bula via di bentanan 
di bano y a slip cai y a herida 
su mes. Despues di esey, el a 
sali for di bentana di cushina y 
el a bay. Mirando cu el a herida 
su mes e no a por a horta nada. 
Recherche ta sigui cu e inves- 
tigacion. 


pero no a logra pone man riba 
nan, como cu nan a bula over di 
un cura basta halto y a disparce 


den scuridad. 

Durante nan careda, un di nan 
a laga un slof preto atras. 



AD PATRES 

f u n e r a 1 home 


van Rcnsselaerstraat 2 Tel.: (294) 584-2299 

San Nicolas - Aruba 584-8413 

E-mail: adpatrestø setarnet.aw Fax: ( 297 > 584-2266 


“De heer geeft en de Heer neemt” 

Bedroefd, maar dankbaar dat zij zo lang bij ons mocht zijn, geven wij 
kennis dat vredig is ingeslapen onze moeder, schoonmoeder, groot- en 
overgrootmoeder, schoonzus en tante: 



Mw. Jeane Hildegonda 
Harewood- Van Ommeren 

(Hilda) 

(Weduwe van dhr. Julius A.O. Harewood) 

* 26 maart 1914 f 16 juni 2008 


Namens haar kinderen: Walja Renten-Harewood 
Uno Renten 
John Harewood 
Eugenie Harewood-Harewood 

Klein- en achterkleinkinderen: Jerry Renten en Marian Rutten 

Carmen en Conchita 

Ron Renten en Marika Melling 

Rowan, Caitlin en Jayda 

Desirée en René Hersbach-Renten 

Marcus en Noa 

Michel Harewood 

Ariadna 

Jacqueline Brown- Harewood en 
Anthony Brown 

Ittalee, Alascca en Rome Anthony 


Schoonzus, neven en nichten: Beatrice van Ommeren- Samson 

Woody van Ommeren en familie 
Joosje Goede en familie 
Irmo Stijnberg en familie 
Roy van Ommeren 
Onno van Ommeren 
Vernon van Ommeren 
Rita van Ommeren 


O verige Familie en Vrienden: 

Fam. Geerman, Fam Stijnberg Fam. 
Baarh, Fam. Lande, Fam. Richardson, 
Fam. Croes, Fam. Kock, Dhr. Valburg, Mevr. A. Matthew, dr. A. 

Vallejo, Directie en personeel van de Huize Maris Stella. Alle o verige 
familie en vrienden ,familie Flanders,Leerdam die wij door ons verdriet 
zijn vergeten. 


De uitvaartdienst zal worden gehouden op vrijdag 20 juni 2008 vanaf 
14:00 uur 

In de St. Theresia kerk te San Nicolaas, waarna de begrafenis zal 
plaatsvinden 

op de “Acasia Begraafplaats” te Oranjestad. 

Gelegenheid tot condoleren: donderdag 19 juni 2008 van 19:00 - 

21:00 uur bij Ad Patres Funeral Homes 
te San Nicolas 




ø 'futteral ofåmø 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMENTO / 

INVITACION. 

Nos ta agradici tur esnan cu a compa- 
nanos na entiero di 
Federico Tromp y pa tur e kransnan y 
telegramnan cu nos a recibi y especial- 
mente nos ta agradici Dr. Lunchman, 

Juan Welerman cu Tabata un gran 
ayudo pa nos den nos dolor, y na 
Aurora Funeral Home cu a duna nos un servicio hopi bon y 
special. 

Pa medio di esaki nos ta invita tur famia y conocirnan pa asisti 
na un Santo sacrificio di Misa pa recorda di 8 dia cu nos ser 
keri a bai laga nos. 

Cual lo tuma lugar diabierna 20 de juni 2008. Pa 7or di anochi 
na Misa Inmaculada Concepcion na Santa Cruz. 




S* 

l( 

Mementomori Funeral Home NJ 

Yolanda - Leo - Eugene 

Tel: 5833358 - Fax: 5837711 

tf. 


Cu inmenso tristesa na nos curason nos ta participa 
fayecimento cristianamente di nos ruman y omo stima: 


Sr. Fecundo Figaroa 

Mihor conoci como Fechi of omo Fechi 
*27-11-1930 - f17-06-2008 

Na number di 

Rumnan: Vicente y Sixta Figaroa 

y famia 

Mathilda Figaroa 

Swanan: vdo. Manuel da Silva y 

Famia 



vdo. Venancio Angela y Famia 
Sobrino- y sobrinanan Stima: 

Humphrey y Ilka Figaroa y famia 
Lourdes da Silva y famia 
Inchi y Julian Rodriquez y yui 
Esy y Ethleen Figaroa y famia 
Fransico Figaroa y Maria Elena y famia 
Mary Veldman-da Silva y famia 
Amigo- y amiganan di cas: 

Tom y Hyacinta Engelhart y famia 
Jesus y Victoria Jimenez y Famia 
Flora y Choma Jacobs 
Orlando Tromp 

Ajudantenan: Valeri Congo y Nancy Caycedo 


Demas sobrino- y subrinanan, primo- y primanan y ihanan y demas 
famia: Figaroa, Kelly, Britten, Dijkhoff, Tromp, da Silva, Angela, 

Gongalves, Ruiz, Koolman, Eduardo, de Mey, Geerman, 
Bermudez, Simileer, Angie, Sapuana, Karama T-Alli, Rubio, 
Trimon, Thiel, Flanegin, de Cuba, Ciprian, Fingal, Maduro, Cayedo, 
Cardond, Rodriquez, Lampe, v/d Linden, Duran, Buizen, Lacle, Ras, 
Veldman, Krozendijk, Paesch, Brahim, Jimenez, Engelhart. 


Ta invita tur amigo y conocirnan y bisinanan pa acto di intiero 
diasabra, 21 di juni, pa 4’or di atardi y despues pa saliendo pa 
Santana Catolico na Noord. 


E restonan mortal lo ta reposa 12’or na Mementomori Funeral Home y 
for di 2’or na Misa Santa Anna na Noord. 


Adres pa condolencia: Palm Beach 86 
diahebs y diabierna di 7.30 pa 9.30 di anochi 

Ta bay tin un box disponibel den misa pa donashon na Wit Gele Kruis. 

Choller 

ta atraca 
homber 
y menase 
cu cuchiu 


ASISTENCIA di polis ta 
wordo pidi diamars anochi, 
na altura di Bongo Bar, pa un 
pelea. Ora cu polis a yega n’e 
sitio, a resulta cu ta trata di un 
atraco. N’e sitio, nan ta papia 
cu e homber M.A naci na Brit- 
ish Guyana di 46 aha, kende a 
bisa polis cu el a wordo atraca 
y e homber a bai cu 70 Euro cu 
etabatin hunto cune. 

E ta bisa cu e homber a dale 
den su cara y ademas di a 
scop’e. Tambe e ta bisa cu 
e homber a menase cu un 
cuchiu pa por a kita su placa 
for di dje. El a duna un de- 
scripcion di e homber cu ta 
color scur, cu cabey rastra y 
bisti cu un t-shirt color scur. 
E ta bisa cu e homber a core 
drenta Village. Polis a bai tira 
un bistå, pero no a topa cu 
ningun hende cu ta cuadra cu 
e descripcion. 



DANKI 
PAYAMA 

E celular aki 
dibo si 


HOTLINE 


733-8477 


Digicel 

Spera Mas. Hanja Mas. 



.Aurora„ 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 



“ Laga tur locual, cu ta sperami ta 
bunita, 

Laga tur locual, cumi encontra na 
caminda ta bunita, 

Laga tur locual, cu ta rondonami ta 
bunita 

Laga tur locual mi ta laga ‘tras keda 


bunita 

Y laga esakinan den tur buniteza” 


Cado Wever 


A fayece cristianamente: 


MARIA LUISA BRITTEN TROMP 
Mihor conoci como : “ Icha ” 
*11-07-1932 _ f 18-06-2008 


Acto di entiero nos lo anuncia despues. 



ftf 

Mementomori Funeral Home H.V. 

Yolanda - Leo - Eugene 
, Tel: 5833358-Fax: 5837711 


“Senor ta mi wardador, mi no tin falta di nada” 


Cu imenso tristeza na nos curazon, nos ta anuncia fayecimento cristian 



Alej andro Franken 

mihor conoci como: Candjul of Mokang 
na edad di 79 ana 


Na nomber di su: 

rumannan: sra.vda. Stefanita Werleman-Franken y yiunan 

Antonio y Monica Franken-Gamboa y yiunan 
Bibiana y Coco Croes-Franken y yiunan 
Alicia y Inocencio Schonherr-Franken y yiunan 
Antonio y Johanna Werleman-Wolf y yiunan 
sra.vda. Alejandrina Tromp-Werleman y yiunan 
vdo. Frans Geerman y yiunan 

sobrinonan y sobrinanan, primo y primanan, bisinanan y conocirnan, 
directiva y staf di Edmond Harms Foundation. 

Famianan: Franken, Werleman, Croes, Schonherr, Henriquez, 

Tromp, Geerman, Wolff, Gamboa y demas 
famianan ta invita tur amigo y conocirnan pa asisti 
na e acto di entiero cu ta tuma lugar diahuebs 19 di Juni 2008 pa 4’or 
atardi saliendo for di Misa Imaculada Concepcion pa santana Santa 
Maria na Santa Cruz. E restonan mortal lo ta reposa for di 2’or pa 3:30 
‘or di atardi na Mementomori Funeral Home. 

En vez di flor of krans, un donacion pa “Fundacion Edmond Harms” lo 
ta altamente aprecia. Lo bay tin un box disponibel den Misa pa e bunita 
gesto aki. 

Adres pa condolencia: Zumbo 9 

for di 7’or pa 9’or di anochi. 

Nos ta lamenta cu despues di entiero nos no por recibi bishita di 
condolencia na cas. 



Mementomori Funeral Home N.V. 

Yolanda - Leo - Eugene 
Tel: 5833358-Fax: 5837711 


Laga tur locual, cu ta sperami ta bunita, 

Laga tur locual, cu mi encontra na caminda ta bunita, 
Laga tur locual, cu ta rondonami ta bunita 
Laga tur locual mi ta laga’tras keda bunita 
y laga esakinan termina den tur buniteza.” 


Cado Wever 

A fayece inesperadamente, nos tata, companero, suero, welo, bisawelo, 
ruman y omo stima: 



Alej andro Tromp 

mihor conoci como: “Calan” 

18 april 1934 - 16 juni 2008 
ex-trahado di: LAGO, Coastal, D.T.I. 
ex-hungador di Bubali 


Na nomber di su: 

Alicia Rodriguez 
Elvira Tromp y Wim Geever 
Mildred Tromp 

Claverina Tromp y Martin Bermudez 
Charles Tromp y Roosje Amidjodjo 
Giovanni y Ana Tromp-Ramirez 
Lisette Diaz 

Annuar Diaz y Lisandra Lampe 
Morella Brete 
Mil-En Croes 
Clarissa Tromp 
Ana Maria Orman 
Diego Tromp 
Giovanna Tromp 
bisanietonan: Jerald, Jerrick, Shany, Alissa 

rumannan: Rosa Tromp y famia 

Benito y Sara Tromp y famia 
Victorino y Rosa Tromp y famia 
mama di su yiunan: Carmen Flanegien 


companera: 

yiunan: 


nietonan: 


sobrino y sobrinanan na Aruba y Hulanda, primo y primanan 


ayudante di cas: Luz Marina Kwidama 
Nelis Gonzalez 


bon amigonan: Dario Picus y famia 

Papo Inocencia y famia 

bisinanan: Tommy y Livia Tromp y famia 

Ruben y Elisa Quandus y famia 
Gladys Pareja y famia 

famia: Tromp, Rodriguez, Geever, Bermudez, Amidjodjo, 

Ramirez, Croes, Lampe, Brete, 

Orman, Flanegien, Quandus, Franken, Maduro, 
van Dalen, Geerman, Jacobs, Diaz, 

Ridderstaat, Bernadina, Gomez, Seegers, 
Christiaans, Hart, Eckmeyer, v/d Biezen, 

Kelly, Blanco, Boekhoudt, Dijkhoff, Giel, Donati, 
Utta y demas famia ta invita tur amigo, bisina y conoci pa asisti na e 
acto di entiero cual ta tuma lugar diabierna 20 di juni 2008 pa 4'or di 
atardi saliendo for di Misa Santa Anna pa santana catolico na Noord. E 
resto mortal lo ta reposa for di 2'or di atardi den Misa Santa Anna na 
Noord. 


Adres pa condolencia: Matadera 9 

di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 


Nos kier a pidi nos disculpa si nos por a lubida un of otro famia den 
nos tristeza. 

PA TUR FIESTA 
PAMUCHA 

YAMA 

5923523 / 5838769 


ARUBA NAUTICAL 
CLUB 


mester di un 
"bartender" 

Exigencianan minimo: 

1). 3 ana di experiencia 
2). Conocimiento di B.P.A 

Pa informacion favor yama 
Sra. Kelly na tel: 5853022 



TA HUUR 


N A PAPAYA 

CASITA 1 CAMBER 
1 BANJO 
SEMI MUEBLA 
BORG PLUS FL. 650, P/L 
EXCLUI SERVICIO 
TEL: 5835524 


noticia@awemamta.com 


Tel: 583-1400 
Fax:583-1444 


TA BENDE 


TERENO 

EINGEDOM 

916M 2 na 
Tanki Leendert. 
Prijs 115.000 pa mas 
informacion 
yama 5931082 


S S 


AD PATRES 

fu neral home 


van Ronsselaerstraat 2 

San Nicolas - Aruba 

E-mail: adpatres(a setarnet.aw 


Tel.: (294) 584-2299 
584-8413 
Fax: (297) 584-2266 


Gradicimento 


Nos kier a expresa nos inmenso gradicimento na tur cu a 
mustra nos carino y antencion durante fayecimento y entiero di 
nos esposa, mama y abuela stima: 

Evanlista Eva 
Hoftij zer-Ridderstap 

Un danki special ta bai na tur esnan 
cu a brinda nos judansa durante e 
momento nan dificil aki. Boso 
presencia y muestra di antencion 
tawata un gran consuelo pa nos. Un 
danki di curasaon ta bai na tur esnan 
cu a manda telegram , krans y flor y 
tur jamadanan telefonico y mensajenan. 

Un danki ta bai na Dr. Ponson, Dr. Falconi, Dr. Croes, Dr. 
Lacle y como tambe na tur e verpleegsternan y verpleegeman 
di intensive care como tambe na e personal di eerste klas di Dr. 
Horacio Oduber Hospital. Danki na personal di Air ambulance 
y ambulance pa nan servicio. 

Un danki di curason na personal di Ad Patres funeral home pa 
nan servicio y antencion. 

Na nomber di su esposo Gerard Hoftijzer, juinan, nieta y 
nietonan y demas famia. 



■Resultodo 


IDTTOC/TOCH 

8953 

4518 

5839 



znfc 

6214 Scorpio 


BIGF0UR 

5961 


SUPfftFOJR 

0090 


IDTTOPA DtPCKTE 06-18-19-27-35 


Letter: H 
Jocker: 12 


□4RIO 

7434 

9847 

7015 


CCRSQ/V 

2780 

3942 

5792 


t 




Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


GRADICIMENTO / INVITATION 


Na nomber di su mama, padraso, rumannan y demas famia kier 
a gradici di curazon esnan cu a compana nos na momento di 
fayecimento y entiero di nos defunto stima: 

Guido Alexander Cano 

Nos ta gradicimento tur esnan cu a juda di un of otro manera, 
tur cu a manda flor, krans, telegram y yamadanan telefonico. 
Boso atencion y carino tabata un gran consuelo pa nos famia. 

Alavez un invitacion pa acompana nos durante tres Santo 
Sacrificio di Misa pa descanso di su alma: 

Diabierna 20 di juni 6:30 di atardi na Misa Santa Theresita na 
San Nicolaas, diasabra 21 di juni pa 7’or di anochi na Kapel 
Emanuel na San Nicolaas, y diadomingo 22 di juni pa 6:30 di 
atardi na Misa Santa Theresita na San Nicolaas. Boso presencia 
ta altamente aprecia 


Animal Rights Aruba 

EMERGENCY PHONE NUMBERS 


Veterinary Services: 585 0400 


Pick up of injured anitnals or 
animals to be euthanized 


Contreras Veterinary: 587 0917, 587 4467, 993 0404 

Wayaca Clinic: 582 1720 

Weekend emergency: 911 Ad vise which doctor on call 

Animal Shelter: 582 1623 Last resort 

Serlimar: 584 5080, 584 6152, 584 6456 Pick up dead animals 

We save, we care, we educate! 


Servicio pa Comunidad 

|Telefon di Emergencia| 

Number di emergencia 911 

Polis 100 

Brandweer 582-1108 

Ambulance O c stad 582-1234 

Ambulance S.N. 584-5050 

Hospital 587-4300 

Centro Medico 584- 8833 

Botica na Warda ■ 

Pabou di Brug: Botica Aloe 
Pariba di Brug: Botica Noord 

h Dokter na Warda ■m 

Pabou di Brug: dr. Esschendal 
Pariba di Brug: dr. Eugenius Boderie 

I Otro Servicionanl 


Setar I nf o 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 
Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 
Centro Kibrahacha 588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA:The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor ITokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

AilhlA 


I nfluencia di un tata 
riba amor. 

Hopi prome cu un mucha muher adolecente haya su prome 
berdadero joncuman, of te hasta namorå, su actitud pa cu hende 
homber silenciosamente ta worde crea pa su tata. 

Ami ta un di e hopi sicologonan cu ta kere cu e relacion tata-yiu 
muher ta pone e base pa tur futuro envolvimento romantico. 

Si tata di un muher hoben ta un alcoholico y un choller, e yiu ey lo 
pasa su bida tratando di haya un homber cu por cumpli cu e 
necesidadnan cu su tata nunca a reconoce den su curason. 

Si e tata ta calido y ta duna cuido y proteccion, e yiu muher lo busca 
un amor cu ta igual na su tata. Si e tata ta kere cu su yiu muher ta 
bunita y femenino, e yiu lo ta inclina pa pensa asina tambe. Pero si e 
tata ta rechasa e yiu muher como un persona inatractivo y no 
interesante, e yiu muher ey probablemente lo tin problema cu su 
auto-estima te na edad di adulto. 

Mi a observa tambe cu e realacion di un muher cu su futuro esposo 
ta worde significantemente influenciå pa e manera cu e'la percibi 
autoridad di su tata. 

Si e tata tabata arogante y caprichoso durante infancia di su yiu 
muher, e ultimo aki lo ta inclina pa drenta pleitonan pa poder cu su 
esposo durante nan matrimonio. Pero si e tata a sa di mescla amor y 
disciplina na un manera cu ta mustra forza, e yiu muher lo ta mas 
comfortabel cu un matrimonio basa ariba 'duna y tuma', caminda no 
tin competencia pa tuma liderasgo. 

Asina hopi di loque ta bai den un matrimonio ta cuminsa cu tata di e 
muher. P'esey ta combini nos como tata, pa duna nos miho esfuerzo 
den lanta y educa nos yiunan. 



Guyabastraat 4, Dakota Tel: 582 4748 


Mericano choller dono di cas na 
Ponton, ta yena cas cu choller 

Bisinanan cu man na cabes 



TIPO Dl CAMBIO OFICIAL 

Valido pa 19 juni 2008 


Placa Extranhero 

BarkRaperen 

Wssaerv Chaque 

ReisChequeen 

OwerBoekingen 

Berta 

na 

PlUico 

US Dollar 

177 

178 

180 

CAN Dollar 

1.73 

175 

177 

Engelse Pond Sterling 

3.42 

3.47 

3.53 

Zwtserse Frank per CHE100 

170.49 

171.21 

172.01 

NedArt Odden perANG. 100 

98.00 

100.00 biljetten 100.20 
<±q./cMerboel<ing 100.00 

J apanse yen perJ PY. 10.000 

163.13 

164.62 

16628 

Euno perXEU. 100 

273.44 

275.94 

278.71 



Provision di Devisa 1.3% 
Segun ardculo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
etipodicambio oficial pae 
cambionan di placa extranhero. 

BANCO DI CARIBE 

Nos ta honra Bo confianza 


w 


* 


POLIS ta bai diamars pa 7.30 di anochi, na un cas na Ponton, 
unda un habitante ta bisa polis cu nan tin hopi problema cu chol¬ 
ler. E ta bisa cu e chollernan ta bringa cu båte di baseball dilanti 
su cas y e ta sinti su mes insigur. 

Na momento cu polis tabata tuma keho di e habitante, nan ta 
mira dos choller ta cana drenta den e cas. 

Nan ta bai na e cas y ta papia cu e homber P.D.B. naci na Estados 
Unidos di 33 aha. Polis a nota cu e ta un adicto na droga. El a bisa 
polis cu e no por haci nada, aunke e chollernan ta drenta su cas 
sin su permit. E ta bisa tambe cu e ta dono di e cas. 

Den e cas polis a mira diferente choller, entre nan e conocido Tico 
Spanner, drumi dushi riba un cama, manera e ta dono di cas. 
Polis a saca e chollernan for di e cas y a bisa nan pa no bolbe mas 
eynan. E homber mes, P.D.B., polis a hibe warda, como cu e no 
tin ningun permit pa estadia. 

El a duna polis su pasport y a bisa cu el a bin Aruba na october aha 
pasa, y el a haya un permit di 6 luna p’e keda. Pues na februari, 
e mester a bandona Aruba, esta asina por mira den su pasport, 
pero di acuerdo cu nos informacion, dia cu e mester a bay, capitan 
di avion a nengu’e entrada di avion y como tal el a keda Aruba 
ta slenter. 

Polis a entregue na Departamento di Warda Nos Costa cu ta sigui 
cu e tramitenan pa deport’e. 

P.D.B. ta yiu di un bankero influente na Merca y el a cumpra e cas 
aki na Ponton pa su yiu y di e forma aki, evita problema cune na 
Merca. Pero awor e bankero aki mester bay atende cu su yiu, kier 
of no. E tin placa pa intern’e p’e yiu aki por rehabilita. 


Horoschoop 


s« Aries 21 Mrt - 20 Apr 

Tin cambio grandi den porta den tur 
aspecto den proximo lunanan. Conseho ta 
tuma esakinan cu calmo pa bo ta prepara pa 
loke ta bin. 


Tauiro 21 Apr-20Mei 

Hala un tiki rosea riba preocupacionnan 
di placa. Bo tin otro preocupacionnan y 
realmente bo no mester anadi tensionnan. 
Asuntonan di placa por warda te otro siman, 
no tin miedo. 


« Geminis 21 Mei-2ojun 

Como cu bida ta sigui su curso, cosnan 
ta bira mas y mas complica. Pero corda, si 
cosnan ta compleho ta pasobra bo ta aspira na 
cosnan grandi. 



Cancer 21 jun-20jui 

Un esfuerzo conhunto lo trese 
benefishinan cu ta imposibel di logra riba bo 
mes. Un hende cu bo conoce tin hopi gana di 
uni na bo rquipo. 




Leo 21 Jul - 20 Aug 

Como cu bo ta revisa bo metanan y ta 
establece ambicionnan nobo no subestima bo 
mes. Corda, si bo subestima bo mes e otronan 
lo tuma ventaha. 


dl 


Virgo 21 Aug - 20 Sep 

Discusionnan y negociacionnan 
ta avanza hopi liher, si cada un sa loke ta 
coresponde haci. Sigura bo mes cu tur parti 
conoce e situacion bon. 


Li _ bra 21 Sep - 20 Okt 

Ta sperabo un oportunidad di placa, 
aunke bo no por controle, keda alerto pa bo 
probeche ora esaki aparece y sigura bo mes 
cu bo no lo perde. 


IO 21 Okt - 20 Nov 
Ora nan hacibo un oferta awe, gare y 
pensa riba e consecuencianan despues. E ta 
un chens cu no porwordo perdi. 


Saqitario 21 Nov - 20 Dec 
Bo tin na man oportunidadnan nobo 
pa scohe. Tur ta presenta ventahanan y 
desventahanan. Bo mester haci un lista di e 
pros y contras. 




Capricornio 21 Dec 20j an 

Hendenan cu ken bo ta traha ta pensa 
cu bo ta pasa e lina ora bo kier sigui bo rumbo. 
Lo bin conflicto pero pronto lo aparece un 
solucion pacifico. 



Aquarius 21 jan-20 Feb 

^ Bo ta yen idea y di iniciativa, awor ta 
e momento pa desaroya bo talentonan y siha 
cosnan nobo. 


éto Piscis 21 Feb - 20 Mar 
Wjjr Ta ora di subi caminda y cambia di 
scenario. Un biahe pa lugarnan lehano lo 
dunabo e occasion pa conoce hende nobo. 

Exitoso y bunita turnover 



RECIENTEMENTE a tuma 
lugar e Turnover Dinner di Ro- 
tary Club of Aruba na Mr. Jazz 
situa na Paseo Herencia. Esaki 
a resulta den un exito grande 
y e anoche tabata uno masha 
bunita. 

Den compania di Gobernador 
di Aruba Su Excelencia Fredis 
Refunjol y esposa, e outgoing 
president di Rotary Sr. Kam- 
steeg y incoming president di 
Rotary Sr. Hoevertsz, a goza di 
un anochi di gala hopi ameno y 
placentero hunto cu tur e miem- 
bronan di Rotary 
y e invitadonan presente. 

Durante e anochi aki e outgoing 


president di Rotary Club of Ar¬ 
uba, Sr.Bert Kamsteeg, a honra 
2 persona cu e prestigioso “Paul 
Harris Award”. Esakinanta: Sr. 
F. A. Cisco Quant y Sr. Gerald 
Luidens pa nan excelente tra- 
bao den Rotary Club of Aruba. 
Tambe a ricibi un reconoci- 
mento special pa nan 100% 
attendance, Sr. Reuben Tjon 
Sie Fat, Sr. Bert Kamsteeg, Sr. 
Orlando Hoevertsz, Sr. Lufrido 
Croes y Sr. Roberto Bryson. 

E incoming president 2008 - 
2009, kende a bira e anochi 
aki e presidente oficial, esta Sr. 
Orlando Hoevertsz, a ser instala 
oficialmente pa Sr. Bert Kam¬ 
steeg. E board nobo ta consisti 


di Orlando Hoevertsz, Diego 
Frankel, Bert Kamsteeg, Ralph 
Yarzagaray, Lufrido Croes, Cor- 
nelis Storm, Raymond Croes, 
Gerald Luidens, Mirurgia 
Marchena y Job Laboyrie. 

E anochi di gala y baile aki taba¬ 
ta hopi gusta pa e invitadonan 
y e miembronan di Rotary y 
tur a goza cu e bon cuminda di 
Mr. Jazz. E anochi tabata hopi 
anima y placentero cu e bon 
musica di Johnny Scharbaai 
durante cocktail y Tsunami du¬ 
rante henter e anochi. Henter e 
programa di anochi a ser guia 
ariba escenario na un manera 
masha profesional door di fel- 
low Rotarian Ravee Boolchand- 


dinner di Rotary 




Nandwani. Un danki ta bai na 
e comision organisatorio cu a 
hasi un tremendo trabao, ken- 
denan ta Koos Veel, Alex Nieu- 
wmeyer y Mirurgia Marchena. 
Koos a keda honra e anoche aki 
tambe door di e president nobo 
cu un T-shirt di e team di futbol 
di Hulanda! Un danki ta bai 
tambe na Emperatriz Perdomo 
pa e bunita portetnan. 

Nos ta desea e presidente nobo 
di Rotary, Sr. Orlando Hoev¬ 
ertsz, tur clase di exito hopi 
forza pa cu e trabao impor- 
tante aki. Pabien! Tambe nos 
ta gradici Sr, Bert Kamsteeg pa 
e bon trabao cu e la eherce cu 



Rotary durante e ultimo anja. 
E board cu a baha ta consisti 
di Bert Kamsteeg, Orlando Ho¬ 
evertsz, Isella Wernet, Cornelis 
Cor Storm, Ephraim De Lannoy, 
Reuben Tjon Sie Fat, Diego 
Frankel, David Smith, Gerardo 
Oduber. 


Servicio di impuesto 

A cuminsa procesa declaracionnan di inkomstenbelasting 2005 

Den forma masal 


SERVICIO di Impuesto ta 
informa cu recientemente un 
fase importante di e proyecto 
di automatisacion a termina 
cu exito. Ta trata aki di e parti 
di procesamento automatico y 
masal di e declaracionnan di 
inkomstenbelasting 2005. 

Ya desde april ultimo Servi¬ 
cio di Impuesto a cuminsa 


procesa e declaracionnan di 
aha 2005 pero den cantidad 
limita debi cu tawata trata di 
un periodo di prueba. 

Awor Servicio di Impuesto 
ta asina leu cu por procesa 
e declaracionnan automati- 
camente y asina formalisa e 
aanslagnan (cobransanan) 
mas lihe. Ta spera cu den e 


lunanan venidero un gran 
parti di e clientenan lo ricibi 
nan aanslag na cas; tanto es- 
nan cu ta wardando pa haya 
nan placa di belasting bek, 
como esnan cu mester paga. 
Unicamente e declaracion¬ 
nan cu mester evalua speci- 
ficamente, lo wordo trata na 
man door di un funcionario 
encarga cu fihamento di co- 


bransa. 

Pa e cliente cu ta wardando 
riba su restitucion, ta hopi 
importante pa Servicio di 
Impuesto tin su numberdi un 
cuenta coriente na un banco 
local. Pa e motibo aki un bes 
mas Servicio di Impuesto 
ta haci un apelacion na tur 
cliente cu ainda no a duna e 
number di cuenta of a duna 


un number incorecto pa nan 
pasa na loket di informacion 
sea na oficina principal of 
oficina ausiliar na San Nicolas 
pa regia esaki. 

E clientenan cu no tin un 
number di cuenta coriente 
registra na Servicio di Im¬ 
puesto, no lo ricibi su placa na 
momento cu e yega na turno 
pa haya restitucion. 










































AWEMcrinta I Diahuebs 19 di Juni 2008 


Local I 31 


Entrega di tesis y charla di mr. Dr. Zayenne van Heesen-Laclé 



DIALUNA awor 23 di juni di 
2008 Zayenne van Heesen- 
Laclé doctor den derecho, lo 
haci entrega di su tesis na doc¬ 
tor Lydia Emerencia rector di 
Universidad di Aruba, na cual 
ocasion durante un Studium 
Generale Zayenne lo duna un 
charla tocante su tesis di doc- 
torado. 

Mr dr. Zayenne van Heesen- 
Laclé a defende su tesis Nota¬ 
belen vernieuwen na februari 
di 2008, na Universidad Leiden, 
Hulanda. E tesis ta trata entre 
otro e consecuencianan di e 
implementasion di leynan di 
competencia (mededinging- 
srecht) di Union Europeo den 
profesionnan liberal. 

Temanan cu lo keda treci dilanti 
durante e charla ta: regulacion, 
cuido di calidad y etica di pro¬ 
fesionnan liberal manera di 
medico, abogado y notario. 


Tambe mr dr. Zayenne van 
Heesen-Laclé lo refleha ariba 
estudio y investigacion cienti- 
fico, haciendo uso di metodo 
huridico y socio-academico. 

E charla lo tuma lugar dialuna 
23 di juni 2008, pa siet'or y 
mey di anochi, den Aula di 
Universiteit van Aruba. Esnan 
interesa den e temanan cu lo 
keda presenta ta cordialmente 
invita pa asisti na e charla. 

Zayenne van Heesen-Laclé, naci 
na Aruba na 1979, a gradua na 
2003 na Universidad di Leiden 
den e ramonan di Derecho 
Europeo y Internacional y, den 
Derecho Civil. Na 1996 Zayenne 
a asisti como representante di 
Hulanda na e viahe antrop- 
logico Ruta Quetzal Argentaria, 
cual biahe ta subsidia anual- 
mente pa Casa Real di Spana 


y ta ser organiza pa e ex-atleta 
ohmpico famoso Miguel de la 
Quadra. Durante di su estudio 
y investigacion cientifico na 
Universidad di Leiden, Zayenne 
a cordina diferente proyecto di 
investigacion ordena pa Min- 
isterio di Husticia di Hulanda. 
Tambe Zayenne a traha como 
‘nationaal-rapporteur’ pa Eu¬ 
ropean University Institute na 
Florencia, Italia. Den e ultimo 
ana di su trayecto di doctorado, 
Zayenne tabata traha na Centro 
di Ciencia y Documentacion di 
Ministerio di Husticia na Hu¬ 
landa. Zayenne ta miembro di 
directiva di OCaN (Organo di 
consulto y deliberashon di Hu- 
landesnan Caribeno) y e ta for¬ 
ma parti di e comision huridico 
di e mesun organisacion. 
Actualmente Zayenne ta traha 
como abogado den practica 
di Banking & Finance di Nau- 


taDutilh, un di e oficinanan di 
abogado independiente mas 
grandi den Benelux. E publica- 
cionnan huridico internacional 
mas importante “The European 


Legal 500” y “Chambers’ Global 
Directory” ta recomenda Nau- 
taDutilh altamente. Zayenne 
ademas ta docente invita na 
Universidad di Leiden. 


Periodistanan di inglatera a bishita Aruba 


RECIENTEMENTE a bishita 
Aruba un grupo di periodista 
for di Inglaterra y Scotland. E 
grupo a wordo invita door di 
Aruba Tourism Authority con- 
huntamente cu e cooperacion 
di Aruba Hotel and Tourism 
Association y tambe Saltmarsch 
Partnership, cual ta Aruba su 
compania di representacion na 
Inglaterra. Durante nan estadia 
nan a hospeda na e prestigioso 
Divi Aruba All-Inclusive Resort, 
na unda cu nan a disfruta tambe 
di e bunita playa durante nan 
tempo liber, algo cu nan a gusta 
masha hopi mes. 

Sra. Nathalie Maduro, P.R. 
Liaison pa e Departamento di 
PR di ATA a prepara henter e 
programa y a duna di conoce 
cu “un biaha mas Aruba a sa di 
sobresali entre e otro islanan 
den Caribe nos solamente pa 
su playa y bon clima, pero e e 
trankilidad y seguridad ta loc- 
ual mas a capta e atencion di e 
periodistanan”. 

Durante nan estadia nan tawata 
tin un variedad di actividad 
cu a wordo poni den nan pro¬ 


grama pa asina duna nan un 
impresion en corto di kiko tur 
un bishitante por disfruta di 
dje durante cu nan ta na Aruba. 
Entre otro nan a bishita e but¬ 
terfly faro, Aruba Aloe Factory 
and Museum, Museo Historico, 
e sanctuario di burico, e difer¬ 
ente playa nan rond di Aruba, 
un jeep safari tour y bishita 
na De Palm Island, un paseo y 
snorkeling ariba Mi dushi, un 
tremendo cabalgata cu Rancho 
La Ponderosa y tambe un Spa 
treatment cu productonan di 
Aruba Aloe na Larimar Spa. 

Pa loke ta trata e parti culinario 
di Aruba, esaki tambe a ricibi 
hopi elogio di e periodistanan 
ya cu tur e restaurantnan cu 
nan a bishita a sa di hasi un 
tremendo trabow y duna e bon 
servicio di semper. E diferente 
restaurant cu nan a bishita ta 
Charlies Bar, Windows to Aru¬ 
ba, e tremendo Arubian Night 
na Occidental Grand, Moomba 
Restaurant, Pirates Nest na 
Bucuti Beach Resort y tambe 
na Waterfront Crabhouse na 
unda Sr. Roy Leigh a comparti 


a combersa cu nan y comparti 
su experiencia na Aruba como 
un nativo di Inglaterra. 

Nan a keda sumamente impre- 
siona cu Aruba su infrastruc- 
tura, e calidez di e hendenan, 
e playa nan bunita y blanco, 
e facilidad y e diferente facili- 
dadnan cu tin disponible. Pero 
locual a capta nan atencion ta 
e trankilidad y seguridad cu ta 
reina na Aruba, a pesar cu tin 
un cantidad grandi di cultura 
y nacion completamente difer¬ 
ente bibando hunto ariba un 
isla asina chikito. Nan a bolbe 
bek cu bunita recuerdonan cu 
nan lo publica den nan revista 
y corant y asina un biaha mas 
pone Aruba den medionan in¬ 
ternacional. 

Pa medio di esaki ta Aruba 
Tourism Authority kier a gradici 
tur esnan cu a duna nan coop¬ 
eracion pa cu e grupo aki y 
manera cu e articulonan wordo 
publica, esaki lo wordo poni 
den tur media nan local pa asina 
comparti cu henter e comuni- 
dad di Aruba e promocion cu 
nos isla ta ricibi den exterior. 

Diahuebs 19 di Juni 2008 I AWEMainta 


Aruba Lions Club cu su tradicional Meet the Press Night 


SIMAN pasa, Aruba Lions Club tabatin su “Meet the Press Night”, 
cu e biaha aki a tuma lugar na Amazing Restaurant na San Nicolas. 
Tabata e Presidente saliente, Giovanni Kock, cu a invita prsenta 
pa duna prensa danki p’e cooperacion cu semper Aruba Lions a 
sa di recibi for di tur medio. 

“Meet the Press Night” ta un tradicion caba di Aruba Lions Club, y 
e biaha aki nan a combin’e cu un un anochi di instalacion di aigun 
miembro nobo. Dunando un relato di nan actividadnan, Giovanni 
Kock a splica cu e rifa tradicional di Lions Club di un cas, a produci 
e bunita suma di 190 mil florin, mientras cu Oranjebal, Aruba 
Lions a recauda 39 mil florin. E fondonan aki a ser uda pa yuda 
comunidad, unda a haci donacion di como 200 mil florin. 

Dia 1 di juli awor, Lions Club tin un presidente nobo den persona 
di Jaime Lacle, kende hunto cu su directiva nobo proximamente 
lo keda instala. 

AWEMainta kier gradici Aruba Lions Club un biaha mas p’e ano¬ 
chi cu prensa aki y desea nan tur clase di éxito cu nan proximo 
actividadnan. 





















































